#2146: Bersumpah dengan Meletakkan Tangan Di Atas Mushaf

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apa hukum seseorang bersumpah dengan meletakkan tangan di atas mushaf al-Quran?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan jawapan ini dengan pengertian sumpah.
Sumpah dalam bahasa Arab ialah al-Aiman (
الأيمان
). Ia merupakan jamak dari perkataan al-Yamin (
اليمين
). Dari segi bahasa, bererti kekuasaan. Firman Allah SWT:
لَأَخَذْنَا مِنْهُ بِالْيَمِينِ
Maksudnya:
“Sudah tentu Kami akan menyentapnya, dengan kekuasaan Kami.”
(Surah al-Haqqah: 45)
Perkataan
yamin
 juga, bermaksud tangan kanan kerana terdapat kekuatan tenaga pada tangan tersebut. Begitu juga, ia bermaksud dengan sesuatu yang dimuliakan. Hal ini adalah kerana orang Arab apabila bersumpah mereka berpegangan tangan kanan.
Pada dasarnya, ia bermaksud tangan kerana untuk bersumpah, masyarakat Arab biasanya mengangkat tangan kanan mereka. (Lihat
Taudhih al-Ahkam
, 7/105)
Manakala pada istilah, ia bermaksud menguatkan perkara yang disumpah dengan mengemukakan sesuatu yang agung secara khusus. Hal ini dilakukan dengan dengan menggunakan salah satu di antara huruf sumpah
ba’
(ب),
waw
(و), atau
ta’
(ت) (dalam bahasa Arab). Iaitu dengan menyebut
billahi
(بِاللهِ),
wallahi
 (وَاللهِ) atau
tallahi
(تَاللهِ) yang membawa maksud ‘demi Allah’. (Lihat
al-Qaul al-Mufid
, 2/213 dan
Taudhih al-Ahkam
, 7/105)

Dalam menjawab persoalan di atas,  bersumpah dengan meletakkan tangan di atas mushaf al-Quran, pada asasnya, tidak ada dinukilkan daripada Rasulullah SAW dan para sahabat. Al-Hattab berkata:
وَأَمَّا التَّغْلِيظُ بِالتَّحْلِيفِ عَلَى الْمُصْحَفِ فَقَالَ ابْنُ الْعَرَبِيِّ هُوَ بِدْعَةٌ لَمْ يَرِدْ عَنْ أَحَدٍ مِنْ الصَّحَابَةِ وَقَدْ أَجَازَهُ الشَّافِعِيَّةُ
Maksudnya: “
Dan adapun masalah menguatkan sumpah dengan meminta melakukannya bersama mushaf, kata Ibn al-‘Arabi: ‘Ini adalah bid’ah yang tidak ada panduan daripada seorang sahabat Nabi pun, sementara mazhab al-Syafi’i membolehkannya.”
(Lihat
Mawahib al-Jalil,
6/217)
Ini merupakan satu perkara yang diadakan untuk menguatkan sumpah, agar dapat lebih mengekang kezaliman dan menakutkan pelakunya daripada berbohong.
Dalam kalangan al-Syafi’iyyah, disunatkan meletakkan al-Quran dalam dakapannya sebagai penguat atau pengukuh kepada sumpah.
Imam al-Nawawi berkata:
وَاسْتَحَبَّ الشَّافِعِيُّ رَحِمَهُ اللَّهُ أَنْ يُقْرَأَ عَلَى الْحَالِفِ (إِنَّ الَّذِينَ يَشْتَرُونَ بِعَهْدِ اللَّهِ وَأَيْمَانِهِمْ ثَمَنًا قَلِيلًا) الْآيَةَ، وَأَنْ يُحْضَرَ الْمُصْحَفُ، وَيُوضَعَ فِي حِجْرِ الْحَالِفِ،
Maksudnya: (Imam) al-Syafi’i mensunatkan (agar) dibaca kepada orang yang akan bersumpah, (ayat al-Quran): ‘إِنَّ الَّذِينَ يَشْتَرُونَ بِعَهْدِ اللَّهِ وَأَيْمَانِهِمْ ثَمَنًا قَلِيلًا’ (
Sesungguhnya orang-orang yang mengutamakan keuntungan dunia yang sedikit dengan menolak janji Allah dan mencabuli sumpah mereka..)
[Surah Ali Imran: 77[1]]
 dan (mensunatkan agar) dibawa mushaf (al-Quran) dan diletakkan dalam dakapan orang yang akan bersumpah.” (Lihat
Raudhah al-Talibin wa ‘Umdah al-Muftin
, 12/31)
Hal ini bagi memperkukuhkan sumpah yang dilakukan, serta mendatangkan perasaan gerun untuk berbohong ketika bersumpah. Syeikh Abu Bakr Syata al-Dimyati al-Bakri berkata:
التَّغْلِيظُ أَنْ يُوضَعَ الْمُصْحَفَ فِي حِجْرِهِ وَيطلع لَهُ سُورَةَ بَرَاءَةٍ، وَيُقَالُ لَهُ: ضَعْ يَدَكَ عَلَى ذَلِكَ، وَيُقْرَأُ قَوْلَهُ تَعَالَى: * (إِنَّ الَّذِينَ يَشْتَرُونَ) * الْآيَةَ.
Maksudnya: Pengukuhan (sumpah dilakukan dengan) diletakkan mushaf dalam dakapannya (orang yang mahu bersumpah), dan dibuka kepadanya surah Bara’ah (al-Taubah), dan dikatakan kepadanya, “
Letakkan tanganmu di atasnya (surah al-Taubah),” dan dibaca kepadanya firman Allah SWT (dalam surah Ali Imran, ayat 77, iaitu):
 ‘إِنَّ الَّذِينَ يَشْتَرُونَ’ (sehingga akhir ayat).

(Lihat
I’anatu al-Talibin ‘ala Halli Alfaz Fath al-Mu’in
, 4/364)
Justeru, kami nyatakan bahawa terdapat khilaf dalam masalah ini. Berdasarkan nas, sumpah dilakukan dengan nama Allah sahaja. Akan tetapi, meletakkan tangan di atas mushaf adalah dianggap sebagai penguat.
Satu perkara lagi, hendaklah kita tidak iktiqad untuk meniru agama lain.
Semoga Allah SWT mengurniakan ilmu dan kefahaman kepada kita. Amin.

[1]
Ayat ini, secara lengkapnya seperti berikut:
إِنَّ الَّذِينَ يَشْتَرُونَ بِعَهْدِ اللَّهِ وَأَيْمَانِهِمْ ثَمَنًا قَلِيلًا أُولَٰئِكَ لَا خَلَاقَ لَهُمْ فِي الْآخِرَةِ وَلَا يُكَلِّمُهُمُ اللَّهُ وَلَا يَنظُرُ إِلَيْهِمْ يَوْمَ الْقِيَامَةِ وَلَا يُزَكِّيهِمْ وَلَهُمْ عَذَابٌ أَلِيمٌ
Maksudnya: “
Sesungguhnya orang-orang yang mengutamakan keuntungan dunia yang sedikit dengan menolak janji Allah dan mencabuli sumpah mereka, mereka tidak akan mendapat bahagian yang baik pada hari akhirat, dan Allah tidak akan berkata-kata dengan mereka dan tidak akan memandang kepada mereka pada hari Kiamat, dan tidak akan membersihkan mereka (dari dosa), dan mereka pula akan beroleh azab seksa yang tidak terperi sakitnya.”
 [Surah Ali Imran: 77]
Bertarikh: 7 Julai 2023 bersamaan 18 Zulhijjah 1444 H


#2147: Kelebihan Berzikir Dengan Lafaz Takbir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato, saya ingin bertanya apakah kelebihan bertakbir ? Terima Kasih
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT :
 أَلَا بِذِكْرِ اللَّهِ تَطْمَئِنُّ الْقُلُوبُ
Maksudnya
:
“Ketahuilah dengan “zikrullah” itu, tenang tenteramlah hati manusia.”
(Surah al-Ra’d: 28)
Allah berfirman lagi :
وَاذْكُر رَّبَّكَ فِي نَفْسِكَ تَضَرُّعًا وَخِيفَةً وَدُونَ الْجَهْرِ مِنَ الْقَوْلِ بِالْغُدُوِّ وَالْآصَالِ وَلَا تَكُن مِّنَ الْغَافِلِينَ
Maksudnya
: “
Dan sebutlah serta ingatlah akan Tuhanmu dalam hatimu, dengan merendah diri serta dengan perasaan takut (melanggar perintahnya), dan dengan tidak pula menyaringkan suara, pada waktu pagi dan petang dan janganlah engkau menjadi dari orang-orang yang lalai.”
(Surah al-A’raf: 205)
Al-Tabari berkata: Firman-Nya, ‘وَلَا تَكُن مِّنَ الْغَافِلِينَ’ (“
Janganlah engkau menjadi dari orang-orang yang lalai,”
) ketika al-Quran dibacakan. Janganlah kamu tergolong orang yang lalai terhadap nasihat dan pelajaran, serta pelbagai keajaiban yang terkandung di dalamnya. Akan tetapi, renungkan dan fahamilah itu. Rasakanlah zikir kepada Allah di dalam hatimu, dan bersikap rendah diri dan takutlah terhadap kekuasaan Allah terhadapmu jika engkau bersikap lalai daripada hal itu. (Lihat
Jami’ al-Bayan,
11/927)
Di sana juga terdapat banyak hadith berkaitan galakan berzikir ini seperti hadith daripada Abu Musa R.A, bahawa Nabi SAW bersabda:
مَثَلُ الَّذِي يَذْكُرُ رَبَّهُ وَالَّذِي لاَ يَذْكُرُ رَبَّهُ، مَثَلُ الحَيِّ وَالمَيِّتِ
Maksudnya
:
“Perumpamaan orang yang berzikir kepada Allah dan orang yang tidak berzikir kepada Allah seperti orang yang hidup dan mati.”
 Riwayat al-Bukhari (6407)
Daripada Abu al-Darda’ RA, bahawa Nabi SAW bersabda:
أَلَا أُنَبِّئُكُمْ بِخَيْرِ أَعْمَالِكُمْ، قَالَ مَكِّيٌّ: وَأَزْكَاهَا، عِنْدَ مَلِيكِكُمْ، وَأَرْفَعِهَا فِي دَرَجَاتِكُمْ، وَخَيْرٍ لَكُمْ مِنْ إِعْطَاءِ الذَّهَبِ وَالْوَرِقِ، وَخَيْرٍ لَكُمْ مِنْ أَنْ تَلْقَوْا عَدُوَّكُمْ، فَتَضْرِبُوا أَعْنَاقَهُمْ وَيَضْرِبُوا أَعْنَاقَكُمْ ” قَالُوا: وَذَلِكَ مَا هُوَ يَا رَسُولَ اللهِ؟ قَالَ: ذِكْرُ اللهِ عَزَّ وَجَلَّ
Maksudnya
:
“Tidakkah kamu ingin aku tunjukkan kepada kamu akan sebaik-baik amalan? Kata Makki: Ia adalah sebaik-baik penyucian di sisi Tuhan kamu dan yang mengangkat darjat kamu dengan begitu tinggi. Dan ia lebih baik daripada kamu memberikan emas dan duit. Ia juga jauh lebih baik daripada kamu apabila berhadapan dengan musuh kamu dengan kamu memancung leher-leher mereka dan mereka memancung lehermu. Para sahabat berkata: Apakah perkara itu (kami ingin mengetahuinya) wahai Rasulullah! Lalu Rasulullah SAW bersabda: “Zikir kepada Allah Azza Wa Jalla.”
Riwayat Ahmad (27102). Syeikh Syu’aib al-Arna’uth menilai sanad hadith ini adalah sahih.
Berkait dengan persoalan di atas, menurut Imam al-‘Izz ibn Abd al-Salam, maksud takbir ialah lafaz pujian yang dipuji dengannya Tuhan dan diagungkan-Nya. (Lihat
Qawaid al-Ahkam fi Masalih al-Anam
, 2/66)
Firman Allah SWT:
 وَرَبَّكَ فَكَبِّرْ
Maksudnya
: “
Dan Tuhanmu, maka ucaplah dan ingatlah kebesaranNya!”
(Surah al-Muddatthir: 3)
Maksudnya, hendaklah kamu agungkan Tuhanmu dan disebut dengan kalimah Allahu Akbar (اللهُ أًكْبَرُ). Diriwayatkan juga bahawa tatkala turunnya ayat ini Rasulullah SAW terus menyeru “Allahu Akbar!” (اللهُ أًكْبَرُ). Maka Saidatina Khadijah R.Anha juga bertakbir dan dia amat sukacita dan yakin bahawa itu merupakan satu wahyu. (Lihat
Kitab al-Inayah ‘ala al-Hidayah,
 1/239)
Firman Allah SWT:
وَكَبِّرْهُ تَكْبِيرًا
Maksudnya
:
“Dan hendaklah engkau membesarkan serta memuliakan-Nya dengan bersungguh-sungguh!”
(Surah al-Isra’: 111)
Menjawab bagi persoalan di atas, kami nyatakan di sini beberapa kelebihan berzikir dengan lafaz takbir:

Pahala Amalan Seperti Melakukan Haji dan Umrah
Diriwayatkan daripada Abu Darda’ R.A, dia mengadu kepada Rasulullah SAW:
“Wahai Rasulullah, orang-orang kaya dengan keuntungan mereka, mereka menunaikan haji dan kami tidak mengerjakan haji, mereka berjihad dan kami tidak berjihad, begitu dan seterusnya.”
Lalu Baginda SAW bersabda:
أَلَا أَدُلُّكُمْ عَلَى شَيْءٍ إنْ أَخَذْتُمْ بِهِ جِئْتُمْ أَفْضَلَ مِمَّا يَجِيءُ بِهِ أَحَدٌ مِنْهُمْ؟ أَنْ تُكَبِّرُوا أَرْبَعًا وَثَلَاثِينَ، وَتُسَبِّحُوهُ ثَلَاثًا وَثَلَاثِينَ، وَأَنْ تَحْمَدُوهُ ثَلَاثًا وَثَلَاثِينَ فِي دُبُرِ كُلِّ صَلَاةٍ
Maksudnya
:
“Hendakkah kamu aku ajarkan sesuatu yang apabila kalian lakukannya, maka kamu telah melakukan sesuatu yang lebih baik daripada apa yang dikerjakan (haji) oleh salah seorang dari mereka (orang-orang kaya)? Selepas solat, kamu bertakbir sebanyak 34 kali, bertabih sebanyak 33 kali, dan bertahmid sebanyak 33 kali.”
Riwayat al-Nasa’ie (9902)
Ganjaran pahala seperti yang diterangkan dalam hadith sekiranya berzikir dengan lafaz takbir diseratakan dengan lafaz tasbih dan tahmid.

Ganjaran pahala yang memenuhi antara langit dan bumi
Diriwayatkan daripada seseorang daripada Bani Sulaim bahawa beliau berkata:
عدَّهنَّ رسولُ اللهِ ﷺ في يدي أو في يدِهِ التَّسبيحُ نصفُ الميزانِ والحمدُ للهِ يملؤُهُ والتَّكبيرُ يملَأُ ما بينَ السَّماءِ والأرضِ والصَّومُ نصفُ الصَّبرِ والطُّهورُ نصفُ الإيمانِ
.
Maksudnya
:
Rasulullah SAW menghitungnya pada tanganku atau tangannya, “Bacaan Tasbih adalah setengah timbangan  dan Alhamdulillah memenuhi timbangan tersebut, dan takbir memenuhi antara langit dan bumi, puasa adalah setengah kesabaran, dan bersuci adalah setengah keimanan.
Riwayat al-Tirmizi (3519). Syeikh Syu’aib Arnau’t menilai hadith ini sebagai
 Sahih Li Ghairih
 dalam
Takhrij al-Musnad
, hlm.23073
Justeru, suka untuk kami nasihati supaya sentiasa melazimi zikir kerana ia bukan sahaja dapat mententeramkan hati bahkan dijanjikan bagi sesiapa yang berzikir akan mendapat ganjaran yang amat besar.
Semoga kita menjadi hamba Allah yang sentiasa berzikir dan saya menutup dengan doa:
اللَّهُمَّ أَعِنِّي عَلَى ذِكْرِكَ، وَشُكْرِكَ، وَحُسْنِ عِبَادَتِكَ
Maksudnya
:
“Ya Allah, tolonglah aku untuk zikir kepada-Mu, bersyukur kepada-Mu dan elok dalam beribadat kepada-Mu.”
Riwayat Abu Daud (1522), al-Nasa’ie (1303), Ahmad (22119), al-Baihaqi dalam
al-Da’awat al-Kabir
 (1/362) dan Ibn Hibban (2020)
Wallahua’lam
Bertarikh: 7 Julai 2023 bersamaan 18 Zulhijjah 1444 H


#2148: Menyebut Nama Pembuat Korban Sebelum Sembelihan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Nak tanya, apa hukum menyebut nama-nama pembuat korban sebelum menyembelih haiwan korban? Adakah ada sandaran dalil dalam masalah ini? Mohon penjelasan.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, kami kemukakan hadith daripada Aisyah R.Anha, katanya:
أَنَّ رَسُولَ اللهِ صَلَّى اللهُ عَلَيْهِ وَسَلَّمَ أَمَرَ بِكَبْشٍ أَقْرَنَ يَطَأُ فِي سَوَادٍ، وَيَبْرُكُ فِي سَوَادٍ، وَيَنْظُرُ فِي سَوَادٍ، فَأُتِيَ بِهِ لِيُضَحِّيَ بِهِ، فَقَالَ لَهَا: “يَا عَائِشَةُ، هَلُمِّي الْمُدْيَةَ”، ثُمَّ قَالَ: “اشْحَذِيهَا بِحَجَرٍ”، فَفَعَلَتْ: ثُمَّ أَخَذَهَا، وَأَخَذَ الْكَبْشَ فَأَضْجَعَهُ، ثُمَّ ذَبَحَهُ، ثُمَّ قَالَ:
“بِاسْمِ اللهِ، اللهُمَّ تَقَبَّلْ مِنْ مُحَمَّدٍ، وَآلِ مُحَمَّدٍ، وَمِنْ أُمَّةِ مُحَمَّدٍ”،
 ثُمَّ ضَحَّى بِهِ
Maksudnya: Bahawa Rasulullah SAW mengarahkan (untuk dilakukan korban) seekor kambing biri-biri bertanduk yang hitam kaki, perut dan sekitar matanya. Lalu kambing itu dibawa kepada Baginda untuk dilakukan korban. Baginda SAW bersabda: “
Wahai Aisyah! Bawalah pisau.”
Kemudian Baginda SAW bersabda:
“Asahlah ia dengan batu (agar lebih tajam).”
Lalu aku (Aisyah) melakukannya. Kemudian Baginda mengambil pisau itu dan mengambil kambing biri-biri tersebut, lalu dibaringkan untuk disembelih. Kemudian Baginda menyebut: ‘بِاسْمِ اللهِ، اللهُمَّ تَقَبَّلْ مِنْ مُحَمَّدٍ، وَآلِ مُحَمَّدٍ، وَمِنْ أُمَّةِ مُحَمَّدٍ’
(
Dengan nama Allah. Ya Allah, terimalah daripada Muhammad, kaum keluarga Muhammad dan umat Muhammad
)
. Kemudian, Baginda pun mengorbankannya.”
Riwayat Muslim (1967) dan Abu Daud (2792)
Dalam riwayat lain, daripada Jabir bin ‘Abdillah R.A, katanya:
شَهِدْتُ مَعَ رَسُولِ اللَّهِ صَلَّى اللهُ عَلَيْهِ وَسَلَّمَ الْأَضْحَى بِالْمُصَلَّى، فَلَمَّا قَضَى خُطْبَتَهُ نَزَلَ مِنْ مِنْبَرِهِ وأُتِيَ بِكَبْشٍ فَذَبَحَهُ رَسُولُ اللَّهِ صَلَّى اللهُ عَلَيْهِ وَسَلَّمَ بِيَدِهِ، وَقَالَ:
«بِسْمِ اللَّهِ، وَاللَّهُ أَكْبَرُ، هَذَا عَنِّي، وَعَمَّنْ لَمْ يُضَحِّ مِنْ أُمَّتِي
Maksudnya: “Aku menyaksikan pelaksanaan korban bersama Rasulullah SAW di musollah (lapangan solat Hari Raya). Apabila Baginda selesai menyampaikan khutbah, Baginda turun dari Minbar, lalu dibawa kepada Baginda seekor biri-biri. Maka, Baginda pun menyembelihnya dengan tangan Baginda dengan menyebut: ‘بِسْمِ اللَّهِ، وَاللَّهُ أَكْبَرُ، هَذَا عَنِّي، وَعَمَّنْ لَمْ يُضَحِّ مِنْ أُمَّتِي’
(
Dengan nama Allah. Allah Maha Besar. Ini daripadaku dan daripada sesiapa yang tidak melakukan korban dari kalangan umatku.
)
Riwayat Abu Daud (2810), al-Tirmizi (1521) dan Ahmad (14895). Syeikh Syu’aib al-Arna’ut menyatakan hadith ini
sahih li ghairihi
dalam takhrij al-Musnad.
Dalam menjawab persoalan di atas, kami nyatakan bahawa sunat bagi penyembelih korban untuk menyebut nama bagi orang yang melakukan  ibadah korban sebelum melakukan sembelihan. Contohnya, dia menyebut:
 “Ya Allah, terimalah daripada si fulan, dan si fulan.”
Meskipun begitu, menyebut nama-nama orang yang melakukan ibadah korban sebelum menyembelih tidaklah termasuk syarat sah korban. Sebaliknya, ia adalah sesuatu yang sunat untuk dilakukan seperti yang telah disebutkan.
Semoga Allah SWT menerima segala amal ibadat yang kita lakukan. Amin.
Bertarikh: 7 Julai 2023 bersamaan 18 Zulhijjah 1444 H


#2149: Bentuk Gambar Nabi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya seorang guru taska dan ingin bertanya, jika saya ingin membuat penyampaian sirah Nabi Ibrahim A.S dan Nabi Ismail A.S sempena Aidiladha ini dalam bentuk kad bergambar, adakah boleh saya menggunting bentuk seperti seorang lelaki dewasa tetapi tanpa wajah, sebagai simbol watak Nabi Ibrahim dan Nabi Ismail? Mohon perhatian dan maklumbalas tentang kemusykilan ini, dan saya amat hargai apa sahaja maklumbalas. Makluman tambahan, guntingan adalah dalam bentuk kartun. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Syabas saya ucapkan kerana ingin menyampaikan pengajaran agar ianya lebih berkesan.
Uslub
yang digunakan oleh pihak anda adalah amat baik kerana ia sejuzuk daripada cara yang memberi kefahaman lebih mudah kepada anak didik anda. Menjawab persoalan di atas, saya katakan bahawa sekadar tanpa wajah sebagai simbol atau watak Nabi Allah Ibrahim dan Nabi Ismail adalah dibolehkan. Ini sekadar
taqrib al-zihni
bagi memahami kisah penyembelihan dan korban dengan lebih berkesan.
Sementelahan pula, gambar yang anda potong itu tidak menepati rupa sebenar Nabi Ibrahim atau pun Nabi Ismail dan ia sebagai simbolik semata-mata. Yang penting, penyampaiannya berkenaan iktibar dan istifadah yang dapat diambil dari kisah tersebut oleh pelajar lebih mudah untuk difahami.
Justeru, kami harapkan kisah-kisah para nabi dapat diajar sebagai pengajaran dan panduan kepada kita semua. Semoga Allah SWT memberi kepada kita kebaikan hasil usaha untuk mendidik anak bangsa ke arah kebaikan dan kefahaman yang sebenar berkenaan dengan agama.
Kami akhiri dengan doa:
اللَّهُمَّ إِنَّا نَسْأَلُكَ عِلْمًا نَافِعًا، وَرِزْقًا طَيِّبًا، وَعَمَلاً مُتَقَبَّلاً
Maksudnya:
“Ya Allah, kami memohon kepada-Mu ilmu yang bermanfaat, rezeki yang baik dan amalan yang diterima.”
Bertarikh: 7 Julai 2023 bersamaan 18 Zulhijjah 1444 H


#215 Hutang Tidak Bermanfaat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah boleh saya memberikan hutang kepada kawan baik saya, sedangkan saya mengetaui tujuannya berhutang bukan atas dasar keperluan dirinya, tetapi dengan tujuan untuk menunjuk-nunjuk, sedangkan dia tidak berkemampuan untuk membayar hutang tepat pada masanya? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Hutang adalah hak milik sesuatu barangan kepada orang lain dengan syarat orang tersebut memulangkan semula gantinya tanpa sebarang tambahan.
[1]
Dalam bahasa Arab ia disebut sebagai al-qardh (القَرضَ). Al-Qardh dari segi bahasa bermaksud potong. Menurut kamus
al-Misbah al-Munir
[2]
: ‘قَرَضْتُ الشَّيْءَ قَرْضًا’ bermaksud saya memotong sesuatu. Kata nama perkataaan ini pula membawa maksud satu barangan yang diberikan kepada seseorang sebagai hutang. Perkataan ini digunakan dalam bahasa Arab kerana ia  (hutang) memotong hak pemilik terhadap barangan tersebut.
Menurut istilah para fuqaha’, hutang ialah memberi hak milik sesuatu barangan kepada orang lain dengan syarat orang tersebut memulangkan semula gantinya tanpa sebarang tambahan. Dalam bahasa Arab, proses ini dinamakan
qardh
 kerana proses ini menyebabkan tuan punya barangan memotong sebahagian hak miliknya untuk diberikan kepada kepada penghutang. Ini sesuai dengan makna qardh dari segi bahasa.
[3]
Allah SWT memerintahkan orang yang beriman untuk mencatat segala hutang dan masa bayarannya. Allah SWT berfirman di dalam al-Quran:
يَا أَيُّهَا الَّذِينَ آمَنُوا إِذَا تَدَايَنتُم بِدَيْنٍ إِلَىٰ أَجَلٍ مُّسَمًّى فَاكْتُبُوهُ ۚ وَلْيَكْتُب بَّيْنَكُمْ كَاتِبٌ بِالْعَدْلِ
Maksudnya:

Wahai orang-orang yang beriman! Apabila kamu menjalankan sesuatu urusan dengan hutang piutang yang diberi tempoh hingga ke suatu masa yang tertentu maka hendaklah kamu menulis (hutang dan masa bayarannya) itu dan hendaklah seorang penulis di antara kamu menulisnya dengan adil (benar).
[4]
Secara umumnya, hutang di dalam Islam adalah dibenarkan dan bertepatan dengan syara’. Orang yang memerlukannya dibenarkan dan disunatkan meminta tanpa perlu rasa bersalah. Malah ia menjadi tanggungjawab orang yang diminta. Ini ada dinyatakan oleh kitab Allah SWT dan ijma’ ulama’.
[5]
Hikmah pensyariatan membenarkan amalan ini cukup jelas iaitu merealisasikan kehendak Allah yang mahukan wujudnya suasana tolong-menolong untuk tujuan kebaikan dan ketaqwaan sesama umat Islam. Di samping itu, amalan ini juga dapat memantapkan lagi hubungan persaudaraan sesama umat Islam dengan cara mengajak mereka supaya menghulurkan bantuan kepada mereka yang ditimpa kesusahan dan kesengsaraan.
Berdasarkan kitab
al-Fiqh al-Manhaji
[6]
, hukum memberi hutang adalah sunat sementara meminta hutang adalah harus pada asasnya. Inilah hukum hutang dalam keadaan biasa. Walau bagaimanapun, hukum ini mungkin berubah bergantung kepada niat orang yang berhutang, iaitu:
Haram:
Jika pemberi hutang mengetahui hutang tersebut akan digunakan untuk tujuan yang diharamkan seperti minum arak, judi dan sebagainya.
Makruh:
Jika pemberi hutang mengetahui hutang tersebut akan digunakan untuk perkara yang tidak bermanfaat atau untuk menunjuk-nunjuk. Ataupun penghutang tahu dia tidak mampu membayar semula hutang tersebut.
Wajib:
Jika pemberi hutang mengetahui orang yang berhutang amat memerlukan hutang tersebut untuk menampung hidupnya dan keluarganya dan tiada cara lain untuk dia memperolehinya kecuali dengan cara berhutang.
Berdasarkan persoalan di atas dan juga hujah-hujah yang dikemukakan, kami menyatakan bahawa
hukum memberi hutang ini berbeza mengikut keadaan dan makruh memberi hutang sekiranya pemberi hutang telah mengetahui bahawa orang yang ingin berhutang akan membeli sesuatu yang tidak berfaedah atau membeli sesuatu sekadar untuk menunjuk-nunjuk sedangkan dia tidak mempunyai kemampuan
. Semoga Allah memberikan kita kefahaman yang baik dalam agama ini.
Wallahua’lam.
Bertarikh 5 Januari 2022 bersamaan 2 Jamadil Akhir 1443 H

[1]
 Lihat
al-Fiqh al-Manhaji
, (6/82),
Mughni al-Muhtaj
, (2/117) dan
al-Taqrirat al-Sadidah, Qism al-Buyu’
, (hlm. 45)
[2]
 Lihat
al-Misbah al-Munir,
 2/497
[3]
 Lihat
al-Fiqh al-Manhaji
, 4/121-122
[4]
 Surah al-Baqarah: 282
[5]
 Lihat
al-Fiqh al-Manhaji,
 4/121-122
[6]
 Lihat
al-Fiqh al-Manhaji
, 4/128-129


#2150: Dewan Serbaguna Hasil Wakaf Atau Infaq Ditukar Jadi Dewan Kenduri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin bertanya, bab masjid kami ni, dewan serbaguna besar, yang telah dijadikan dewan untuk kenduri kendara secara kekal. Sebab nak dijadikan sebagai dana pendapatan tetap masjid. Jika nak buat program-program besar masjid, kami dah tidak dibenarkan untuk guna dewan tersebut. Sedangkan tujuan asal dewan tersebut adalah serbaguna. Dana pembinaan masjid ini dahulu adalah sepenuhnya daripada infaq/wakaf org ramai. Objektif tujuan asal penderma, untuk jadikan sebagai tempat ibadah. Ada ahli qariah mohon tanyakan beberapa pendapat daripada alim ulama berkenaan perkara ni.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
إِنَّمَا يَعْمُرُ مَسَاجِدَ اللَّـهِ مَنْ آمَنَ بِاللَّـهِ وَالْيَوْمِ الْآخِرِ وَأَقَامَ الصَّلَاةَ وَآتَى الزَّكَاةَ وَلَمْ يَخْشَ إِلَّا اللَّـهَ ۖ فَعَسَىٰ أُولَـٰئِكَ أَن يَكُونُوا مِنَ الْمُهْتَدِينَ
Maksudnya
:
Hanyasanya yang layak memakmurkan (menghidupkan) masjid-masjid Allah itu ialah orang-orang yang beriman kepada Allah dan hari akhirat serta mendirikan sembahyang dan menunaikan zakat dan tidak takut melainkan kepada Allah, (dengan adanya sifat-sifat yang tersebut) maka adalah diharapkan mereka menjadi dari golongan yang mendapat petunjuk.
(Surah al-Taubah: 18)
Pengimarahan masjid mengandungi dua aspek iaitu membinanya dan melaziminya. Seseorang hanya dikatakan mengimarahkan masjid sekiranya dia kerap berulang alik ke masjid. (Lihat
al-Tafsir al-Kabir
, 5/9)
Imam al-Qurtubi di dalam tafsirnya
al-Jami’ li Ahkam al-Quran
(8/90) menyatakan terdapat golongan salaf menyatakan,
“Sekiranya kamu melihat sesorang mengimarahkan masjid maka perelokkanlan prasangkamu kepadanya.”
 Ini seperti mana hadis Nabi SAW daripada Abi Said Al-Khudri R.A bahawa Rasullullah SAW bersabda:
إِذَا رَأَيْتُمُ الرَّجُلَ يَعْتَادُ الْمَسْجِدَ فَاشْهَدُوا لَهُ بِالْإِيمَانِ
Maksud
: “
Bila kamu sekalian melihat seseorang yang sentiasa pergi ke masjid maka persaksikanlah keimanan untuknya.”
Riwayat al-Tirmizi (1060), Ibn Majah (802) dan Ahmad (3/68)
Syeikh al-Mubarakfuri berkata: “Setengah riwayat menyebut orang yang begitu setia mendatangi masjid atau memelihara untuk sentiasa ke masjid.” (Lihat
Tuhfah al-Ahwazi
, 8/389)
Maksud memakmurkan masjid adalah dengan menetapinya untuk melaksanakan ibadah di dalamnya dalam rangka meraih keredhaan-Nya. Antaranya seperti melakukan solat, berzikir kepada Allah SWT dan mempelajari ilmu agama. Juga termasuk maknanya adalah dengan membangunkan masjid, menjaga dan memeliharanya. (Lihat
Aisar al-Tafasir li Kalam al-‘Aliy al-Kabir
, 2/66)
Ibn al-Jauzi menyebut, yang dimaksudkan dengan memakmurkan masjid (dalam ayat di atas), ada dua pendapat:
Selalu datang ke masjid dan duduk di dalamnya (untuk beribadah kepada Allah SWT)
Membangunkan masjid dan memperbaikinya. (Lihat
Zad al-Masir fi ‘Ilm al-Tafsir
, 3/408)
Syeikh al-Tantawi dalam menafsirkan ayat ini menjelaskan di dalam kitabnya “Orang yang mengimarahkan masjid merupakan mukmin yang benar-benar beriman kepada Allah SWT dengan apa yang disuruh dan apa yang dilarang dengan petunjuk daripada Baginda SAW dengan hati yang penuh dengan keikhlasan.” (Lihat
Tafsir al-Wasit
, 6/228)
Buya Hamka berkata:
“Di sini terdapat kalimat
(انما)
 yang dalam bahasa arab disebut
(اداة حصر)
 yang membawa maksud ‘alat pembatas’. Kita maksudkan di sini (hanya), maka terbataslah orang-orang yang boleh meramaikan dan memakmurkan masjid-masjid Allah, iaitu hanya orang-orang yang beriman kepada Allah dan hari akhirat, yang solat dan berzakat, dan tidak ada tempat takutnya melainkan Allah. Di luar orang-orang yang mempunyai syarat selengkapnya, tidaklah boleh meramaikan dan memakmurkan masjid.”
(Lihat
Tafsir al-Azhar
,
10/164)
Menurut Dr Yusuf al-Qaradhawi, memakmurkan masjid bermaksud mendirikan solat di dalamnya, berdoa, berzikir dan menegakkan syiar-syiarnya. Takrif ini menggambarkan bahawa masjid bukan sekadar tempat untuk melaksanakan ibadat, tetapi juga untuk menyampaikan dakwah Islam.
Aktiviti pengajian ilmu agama perlu diadakan di masjid-masjid supaya ia sampai kepada masyarakat dengan baik. Masjid itu adalah madrasah dakwah dan ia juga pejabat negara Islam. Masjid adalah tempat mengadakan
mau’izah
 dan pengajian harian, mingguan dan ceramah berkala.
Masjid berperanan dalam memberi ilmu kepada yang jahil, pertolongan kepada yang fakir, memandu urusan kesihatan dan kemasyarakatan, menyebarkan berita penting untuk ummah, bertemu dengan diplomat asing, mengatur tentera di medan perang, menghantar pendakwah dan perwakilan untuk perdamaian. (Lihat
al-Dawabit al-Syar’iyyah li Bina’ al-Masajid
, hlm. 6-7)
Menjawab persoalan di atas, isunya cukup mudah apabila baik komunikasi dan interaksi antara jawatankuasa masjid dan juga khalayak masyarakat. Jika dapat dirunding dan dibincangkan dengan lebih baik maka tidak ada hal yang tidak dibolehkan. Sifat tolak ansur dan mengalah jika wujud dalam masyarakat maka perkara yang susah akan menjadi senang. Begitu juga, perkara yang berat menjadi amat ringan.
Wujudkan sentiasa jalinan komunikasi agar masing-masing dapat memanfaatkan sebaik mungkin. Syor kami, buat jadual waktu apabila berlaku tempahan di dewan masjid untuk penggunaan. Walaupun ramai yang memohon jika kita penggunakannya dengan penuh efisien dan profesional sepatutnya tempahan dua atau tiga orang atau persatuan boleh dilaksanakan dalam satu-satu masa atau dalam satu hari.
Sebagai contoh, A memohon untuk kenduri kahwin pukul 12 sehingga 3 petang. B pula memohon pada hari yang sama dan C pula memohon pada waktu malam, D pula memohon pada waktu malam. Hal ini berlaku pada hari yang sama contohnya pada hari Sabtu. Sebaik-baiknya dirundingkan terlebih dahulu di aman boleh dipakatkan antara A dan B mengikut jumlah jemputan jika boleh dibahagi 2, bahagi 2 dengan sedikit hadangan. Jika tidak, maka susun waktu, boleh jadi B memerlukan untuk majlis akikah anaknya yang mungkin boleh dilaksanakan sekitar 2 jam sahaja, sama ada pukul 5 hingga 7 atau lepas Asar hingga sebelum Maghrib.
Sedangkan pada waktu malam pula majlis pengajaran mungkin bermula selepas Maghrib sekitar pukul 8 hingga 9.30. Maka, si D yang ingin mengadakan majlis yang lain pula bersesuaian mungkin dimulakan pukul 10 hingga 11.30 malam. Perkara ini perlu dirunding dengan sebaiknya dan akhirnya semua dapat manfaat di samping masjid juga mempunyai pendapatan yang lumayan sehingga dapat mengembangkan pelbagai bentuk aktiviti bagi dilaksanakannya.
Konsep penggunaan penghadang sebagai mana di hotel-hotel yang sepatutnya boleh dilakukan satu
 function
tetapi dengan adanya penghadang berdasarkan dengan jumlah tetamu yang dijemput boleh jadi dapat digunakan 2 atau 3 majlis dalam majlis yang hampir serentak.
Saya melihat sebahagian negara seperti di Singapura, mereka mempunyai masjid kebanyakannya sederhana besar tetapi dimaksimumkan penggunaannya dengan pelbagai aktiviti yang telah dirancang. Dua perkara penting perlu dilihat di sini, maksimumkan penggunaan dan optimumkan penjadualan serta pembahagian masa untuk mereka yang menempah dewan atau ruangan masjid; seperti pejabat, perpustakaan dan lain-lain.
Kalaulah ini dapat dilaksanakan perkara yang pertama akan berlaku ialah kita diajar bagaimana menggunakan masa dan memeliharanya. Mungkin, satu soalan timbul berkenaan dengan meja dan sebagainya.
Justeru, amat perlu sebuah tim yang cekap yang hanya mengambil masa kurang 10 atau 20 minit untuk di
set-up
serta dibersihkan dewan yang telah diguna sehingga dapat memberi laluan kepada pengguna berikutnya. Tadbir urus seeprti ini akan menatijahkan keuntungan berganda buat masjid sehingga merancakkan lagi imarahnya selaras dedngan kehendak agama.
Akhir kalam marilah sama-sama kita berdoa agar kita termasuk di kalangan orang yang mendirikan solat:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya: “
Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.
”
Surah Ibrahim (40)
Bertarikh: 7 Julai 2023 bersamaan 18 Zulhijjah 1444 H


#2151: Haiwan Halal Diberi Minum Arak Sehingga Mabuk

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah hukum memakan daging kambing atau haiwan halal yang diberi minum arak sehingga ia mabuk? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا النَّاسُ كُلُوا مِمَّا فِي الْأَرْضِ حَلَالًا طَيِّبًا
Maksudnya:

“Wahai sekalian manusia! Makanlah daripada apa yang ada di bumi yang halal lagi baik.”
(Surah al-Baqarah: 168)
Ayat ini ditujukan kepada seluruh manusia sama ada orang beriman ataupun kafir, supaya memakan apa yang ada di atas muka bumi, yang terdiri daripada biji-bijian, buah-buahan dan haiwan-haiwan yang telah dihalalkan untuk mereka mengambilnya — yakni makan dan ambil manfaat daripadanya, — bukan dengan cara merampasnya, mencuri, jual beli yang diharamkan atau perkara-perkara yang seumpamanya.  Manakala lafaz ‘
tayyiban
’ pula bermaksud bukan daripada perkara yang buruk — yakni kotor dan jijik — seperti bangkai, darah, daging babi dan lain-lain. Oleh itu, ayat ini merupakan dalil bahawa hukum asal bagi sesuatu perkara itu — yakni untuk dimakan dan diambil manfaatnya — adalah harus. (Lihat
Tafsir al-Sa‘di
, 1/80).
Berbalik kepada soalan yang diajukan, Ibn al-Qasim pernah menyebutkan mengenai burung yang diburu dengan arak, lalu burung itu datang, kemudian meminumnya sehingga mabuk. Maka, tidak mengapa memakannya. Perkara ini telah dinukilkan oleh Ibn Rusyd al-Jadd dalam
al-Bayan wa al-Tahsil
 (3/318) dan beliau mengesahkannya. (Lihat juga
Mawahib al-Jalil
, 1/92). Bahkan dalam
al-Jami‘ li Masa’il al-Mudawwanah
 (5/789), dinukilkan perkara itu daripada Imam Malik sendiri. Ibn al-Mawwaz menyatakan, sesungguhnya Imam Malik menyebutkan berkenaan haiwan buruan yang diburu dengan arak untuk memabukkannya bahawa tidak mengapa dengannya (yakni untuk memakannya).
Begitu juga al-Sarakhsi turut menyebutkan, jika seseorang memberi minum kambing dengan arak, kemudian kambing itu disembelih pada waktu itu, maka tidak mengapa dengan dagingnya (yakni untuk memakannya). Demikianlah juga jika seseorang memerah susu daripadanya, tidak mengapa untuk meminum susu tersebut. Hal ini kerana arak itu telah tercerna (berubah) dengan sampainya ke dalam perut, dan ia tidak memberi kesan kepada dagingnya mahupun kepada susunya. Ia dalam bentuk arak (yang dihukumkan sebagai najis), jika ia dalam keadaannya (yang asal). Oleh sebab itu, tidak mengapa untuk memakan dagingnya dan meminum susunya. (Lihat
al-Mabsut
, 24/28).
Al-Jassas dalam
Syarh Mukhtasar al-Tahawi
 (6/393) menjelaskan lagi, sesiapa yang memiliki kambing lalu ia meminum arak, kemudian ia disembelih pada waktu itu, maka tidak haram dagingnya untuk dimakan dengan sebab tersebut. Hal ini kerana kedudukannya sama seperti najis di sebelahnya, atau di sebelah ususnya, maka dagingnya tidak rosak dengan sebab itu, sebagaimana jika ia minum air yang bernajis. Hal ini juga adalah sebagaimana daging dan susu tidak menjadi najis disebabkan oleh berdekatan (berada bersebelahan) darah dan najis. Firman Allah SWT:
مِن بَيْنِ فَرْثٍ وَدَمٍ لَّبَنًا خَالِصًا سَائِغًا لِّلشَّارِبِينَ
Maksudnya:
 “
yang lahir dari antara hampas makanan dengan darah; (iaitu) susu yang bersih, yang mudah diminum, lagi sedap rasanya bagi orang-orang yang meminumnya
.”
(Surah al-Nahl: 66)
Di samping itu, Badruddin al-‘Aini juga ada menyebutkan bahawa tidak boleh memberi minum arak kepada haiwan. Namun, jika seseorang tetap memberi minum arak kepada kambing, lalu kambing itu disembelih pada waktu itu, maka boleh untuk memakan dagingnya kerana arak yang diminum oleh kambing tersebut tidak memberi kesan pada dagingnya. Begitu juga sekiranya ia berterusan meminum arak sehingga menjadikan bau arak dapat dihidu dari kerongkongnya, maka jika binatang itu adalah unta, maka hendaklah mengkuarantinnya selama sebulan (dengan memberinya makanan bersih), kemudian barulah dimakan (disembelih). Jika ia adalah lembu, hendaklah mengkuarantinnya selama 20 hari dan jika ia adalah ayam, hendaklah mengkuarantinnya selama 3 hari. (Lihat
al-Banayah Syarh al-Hidayah
, 12/357).
Ibn Qudamah menyatakan, jika kebanyakan makanan haiwan itu adalah najis, maka haram untuk memakan dagingnya dan meminum susunya. Akan tetapi al-Hasan memberi kelonggaran (
rukhsah
) pada daging dan susunya (yakni untuk dimakan dan diminum) kerana haiwan tidak menjadi najis disebabkan oleh ia memakan benda-benda najis. Dalilnya, peminum arak tidak dihukumkan najis anggotanya, begitu juga orang kafir yang memakan babi dan benda-benda haram tidak menjadikan luarannya najis. Seterusnya, Ibn Qudamah mengkritik pendapat al-Hasan tersebut dengan menyebutkan, adapun bagi peminum arak, arak itu bukanlah kebanyakan makanannya, sebaliknya (kebanyakannya) dia memakan benda-benda yang bersih. Begitulah juga orang kafir pada kebanyakan makanannya (adalah bersih dan suci). (Lihat
al-Mughni
, 9/413-414).
Kesimpulannya
Oleh itu, berdasarkan kepada kenyataan dan perbincangan di atas,
kami berpendapat bahawa tidak mengapa memakan daging mahupun meminum susu haiwan halal yang diberi minum arak
kerana arak itu bukanlah makanan utama dan kebanyakannya, sebaliknya kebanyakan makanannya adalah suci dan bersih. Justeru, ia tidak menjejaskan daging mahupun susunya.
Namun, jika arak merupakan minuman atau makanan kebanyakannya sehingga menyebabkan dagingnya berubah atau terdapat kesan padanya, maka ketika itu hukumnya adalah seperti mana hukum haiwan
jallalah
.
[1]
 Berkenaan haiwan jallalah,
kami berpendapat bahawa hukum memakan daging haiwan
jallalah
 adalah makruh dan bukannya haram
 kerana ia adalah perkara yang mendatang (bukan kekal pada zat), yang mana paling banyak pun, hanya akan mengakibatkan perubahan pada dagingnya. Oleh yang demikian, perkara itu tidak menjadikan hukumnya haram. Lebih-lebih lagi, haiwan
jallalah
 yang dagingnya berubah — disebabkan memakan najis atau tinggal dalam air najis — boleh kembali kepada asal dengan cara mengkuarantinnya dan memberinya makanan yang bersih dalam satu tempoh, sebelum menyembelih dan memakannya. Maka, ketika ini hukumnya tidak lagi menjadi makruh. Pendapat ini juga adalah selari dengan pendapat muktamad dalam mazhab Syafi‘i.
Kami juga mengambil kesempatan di sini untuk mengesyorkan, sebagai langkah berhati-hati dan keluar daripada khilaf — sama ada mereka yang menghukumkan sebagai makruh atau haram — agar haiwan
jallalah
 itu dikuarantin terlebih dahulu sama ada dengan dikurung, diasingkan atau seumpamanya dan diberi makanan yang baik sehingga hilang kesan najis tersebut. Pada asasnya,
‘illah
 (sebab) bagi ketidakharusan memakan haiwan
jallalah
 adalah kerana ia memakan najis dan kotoran sehingga memberi kesan kepada dirinya. Justeru, jika
‘illah
 itu hilang, maka hilanglah larangan daripada memakan haiwan tersebut. Hal ini adalah bertepatan dengan kaedah:
إِذَا زَالَتِ العِلَّةُ زَالَ الحُكْمُ
Maksudnya:
 “
Apabila hilang ‘illahnya, maka tiadalah hukum tersebut
.”
Manakala bagi tempoh pengkuarantinan pula, kami nyatakan bahawa tiada tempoh tertentu bagi proses pengkuarantinan dan tempoh memberinya makanan yang bersih. Akan tetapi ia berdasarkan kepada adat setempat dan sangkaan yang kuat bahawa perubahan pada daging tersebut dan baunya yang busuk itu telah hilang.
Penjelasan lanjut berkenaan haiwan
jallalah
 bolehlah merujuk kepada artikel kami dalam
Ahkam Syar‘iyyah
 yang bertajuk:
#506 Memakan Ikan Keli yang Dipancing dari Kolam Najis
,
[2]

#508 Tempoh Kuarantin Haiwan Jallalah
[3]
 dan
#510 Memberi Ikan Ternakan Makanan Berunsurkan Najis
.
[4]
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
[1]

Jallalah
 ialah haiwan yang mana makanannya adalah najis dan seumpamanya, yang terdiri daripada tahi dan benda-benda kotor. (Lihat
Mu‘jam Lughah al-Fuqaha’
, 1/165;
Lisan al-‘Arab
, 11/119;
Sunan Abi Daud
, 3/336).
[2]
 Lihat

https://maktabahalbakri.com/506-memakan-ikan-keli-yang-dipancing-dari-kolam-najis/
. Diakses pada 6 Julai 2023.
[3]
 Lihat

https://maktabahalbakri.com/508-tempoh-kuarantin-haiwan-jallalah/
. Diakses pada 6 Julai 2023.
[4]
 Lihat

https://maktabahalbakri.com/510-memberi-ikan-ternakan-makanan-berunsurkan-najis/
. Diakses pada 6 Julai 2023.
Bertarikh: 7 Julai 2023 bersamaan 18 Zulhijjah 1444 H


#2152: Roh Bersujud di ‘Arasy Allah ketika Tidur

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya terjumpa sebuah perkongsian di media sosial dan ingin mengetahui kesahihannya. Benarkah orang yang tidur selepas berwuduk itu rohnya berada di Arasy Allah dan sedang bersujud di depan Allah?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.
Pertamanya, kami memuji sikap saudara yang bertanya kerana ingin memastikan kesahihan sesebuah perkongsian. Tidak syak lagi bahawa di antara sesuatu  yang baik dalam surat-menyurat, dan memasuki forum dan laman perbincangan seperti sosial media, adalah pengguna mengisi masa dan ruang tersebut dengan apa yang memberi manfaat kepadanya dan orang lain dalam urusan agama dan dunia. Dan inilah yang diwasiatkan oleh Rasulullah SAW kepada kita dalam setiap perkara.
Diriwayatkan daripada Abu Hurairah R.A bahawa Rasulullah SAW bersabda:
احْرِصْ على ما يَنْفَعُكَ
Maksudnya:
“Berusahalah pada apa yang memberi manfaat kepadamu.”
Riwayat Muslim (26664)
Akan tetapi, niat yang ikhlas dan baik sahaja tidak mencukupi untuk kelangsungan hidup seorang hamba dalam mencapai kebaikan yang dia harapkan, sehinggalah dia menyertakan ke dalam hidupnya amalan salih yang bertepatan dengan tuntunan Rasulullah SAW dan hukum syara‘.
Apabila sesuatu perkongsian itu terkait dengan urusan ghaib dan
ukhrawi
, terkadang berlakunya percampuran maklumat yang mana sebahagian kita mungkin tidak cakna akan hal tersebut. Akhirnya, mereka yang menginginkan kebaikan ini pun bersegera membuat perkongsian dan mengajak manusia melakukan hal yang sama, dengan slogan: ‘sebarkan dapat pahala’. Benar, akan tetapi perlulah diyakini kesahihannya sebelum menyebarkan maklumat tersebut.
Hal ini kerana, dikhuatiri kita akan tersilap menisbahkan sesuatu kepada nama Rasulullah SAW sedangkan perkara tersebut tidaklah
thabit
 daripada Baginda. Akhirnya, kita sendiri akan terjerumus ke dalam larangan yang telah disebutkan Rasulullah SAW. Ini berdasarkan hadith yang diriwayatkan daripada Abdullah bin ‘Abbas R.Anhuma bahawa Rasulullah SAW bersabda:
اتَّقُوا الْحَدِيثَ عَنِّي إِلَّا مَا عَلِمْتُمْ فَمَنْ كَذَبَ عَلَيَّ مُتَعَمِّدًا فَلْيَتَبَوَّأْ مَقْعَدَهُ مِنَ النَّارِ
Maksudnya:
“Bertaqwalah daripada berkata sesuatu daripadaku kecuali apa yang kalian tahu (ada ilmu tentang kesahihannya). Barangsiapa yang berdusta di atas namaku, maka siaplah tempatnya di dalam neraka.”
Riwayat al-Tirmizi (29651) dan Ahmad (2976)
Di dalam riwayat yang lain daripada al-Mughirah bin Syu‘bah R.A bahawa Rasulullah SAW bersabda:
إِنَّ كَذِبًا عَلَيَّ لَيْسَ كَكَذِبٍ عَلَى أَحَدٍ، مَنْ كَذَبَ عَلَيَّ مُتَعَمِّدًا، فَلْيَتَبَوَّأْ مَقْعَدَهُ مِنْ النَّارِ
Maksudnya:
“Sesungguhnya pendustaan di atas namaku bukanlah seperti pendustaan di atas nama orang lain,  siapa yang berdusta di atas namaku, maka siaplah tempatnya di dalam neraka.”
Riwayat al-Bukhari (1291)
Bahkan, perbuatan menyebarkan apa sahaja yang kita baca dan dengar tanpa memastikan kesasihannya dikira sebagai pendusta. Ini berdasarkan hadith yang diriwayatkan daripada Abu Hurairah R.A bahawa Rasulullah SAW bersabda:
كَفَى بالمَرْءِ كَذِبًا أنْ يُحَدِّثَ بكُلِّ ما سَمِعَ
Maksudnya:
“Cukuplah seseorang itu dikira menipu apabila dia menyampaikan semua perkara yang dia dengari (tanpa tahu kesahihan berita tersebut).”
Riwayat Muslim (5)
Kembali kepada persoalan yang diajukan, kami datangkan terlebih dahulu teks hadith yang menyebutkan tentang roh bersujud kepada Allah SWT ketika seorang manusia itu tidur. Diriwayatkan daripada Abdullah bin ‘Amru R.A, katanya:
الْأَرْوَاحُ تَعْرُجُ فِي مَنَامِهَا إِلَى السَّمَاءِ، فَتُؤْمَرُ بِالسُّجُودِ عِنْدَ الْعَرْشِ؛ فَمَنْ كَانَ طَاهِرًا، سَجَدَ عِنْدَ الْعَرْشِ، وَمَنْ لَيْسَ بِطَاهِرٍ، سَجَدَ بَعِيدًا عَنْ الْعَرْشِ
Maksudnya:
“Roh-roh akan naik ke langit ketika sedang tidur, lalu diperintahkan untuk sujud di ‘Arasy. Barangsiapa yang bersuci (berwudhu’ sebelum tidur), rohnya akan sujud di ‘Arasy, dan siapa yang tidak bersuci, rohnya akan sujud jauh daripada ‘Arasy.”
Riwayat al-Bukhari (2439) di dalam kitabnya
al-Tarikh al-Kabir
 (6/292)
Perlu diketahui bahawa bukanlah kesemua hadith yang diriwayatkan oleh Imam al-Bukhari adalah sahih, kecuali jika Imam al-Bukhari meriwayatkannya di dalam kitab sahih beliau. Adapun riwayat beliau di dalam
al-Tarikh al-Kabir
 bukan bertujuan mengumpulkan sunnah dan sanad, bahkan ia adalah kitab
ilal.
 Maka di dalam kitab tersebut, Imam al-Bukhari tidak hanya berpada dengan hadith-hadith yang sahih, akan tetapi terdapat juga riwayat yang tidak sahih.
Antaranya riwayat yang tidak sahih di sisi beliau adalah riwayat Abdullah bin ‘Amru R.A yang kami bawakan di atas. Imam al-Bukhari berkata selepas daripada beliau menyebutkan riwayat tersebut:
وَلَا أَرَاهُ يَصِحُّ
Maksudnya:
“Aku tidak mendapati (riwayat) ini sahih.”
(Lihat
al-Tarikh al-Kabir
, 6/292)
Jika kita katakan sekalipun bahawa riwayat ini sahih, ia bukanlah hadith yang diriwayatkan daripada sabda Rasulullah SAW, sebagaimana yang disebutkan oleh Al-Bukhari dalam kitabnya
al-Tarikh al-Kabir
, bahkan ia merupakan
athar
 Abdullah bin Amr bin Al-‘As R.Anhuma. Al-Baihaqi menjelaskan perkara ini di dalam
Shu‘ab al-Iman
 (3/29): “Beginilah riwayat ini datang secara
mauquf
(riwayat itu terhenti pada sahabat).”
Antara perawi yang meriwayatkan athar ini adalah Ali bin Ghalib al-Fihri al-Qurasyi. Imam Ibn Hibban menyebutkan tentangnya di dalam kitab
al-Majruhin
 bahawa dia merupakan seorang yang menetap di Mesir. Dia meriwayatkan daripada Wahib bin Abdullah, dan Yahya bin Ayyub meriwayatkan daripadanya. Dia banyak melakukan
tadlis
 dalam periwayatannya sehinggakan dia meriwayatkan hadith-hadith yang
munkar.
 Maka batal untuk berhujjah dengannya kerana tidak diketahui sama ada dia mendengar apa yang diriwayatkan olehnya daripada orang lain. (Lihat
al-Majruhin
, 2/111)
Perbahasan ini berkaitan dengan perkara ghaib, ia tidak boleh dinilai dengan pendapat seseorang dan ijtihad semata-mata, malah ia mestilah berpandukan dalil dan hujjah daripada syara‘.
Kami katakan, cukuplah kita mengambil riwayat atau hadith tentang kelebihan berwudhu’ seperti yang diriwayatkan daripada al-Barra’ bin ‘Azib R.Anhuma bahawa Rasulullah SAW bersabda:
إِذَا أَتَيتَ مَضْجَعَكَ فَتَوضَّأْ وضُوءَكَ لِلصَّلاةِ، ثُمَّ اضْطَجِعْ عَلى شِقِّكَ الأَيمَنِ، وقلْ: اللَّهُمَّ أَسْلَمْتُ نفِسي إِلَيكَ، وَفَوَّضتُ أَمري إِلَيْكَ، وَأَلَجَأْتُ ظَهرِي إِلَيْكَ، رغبةً ورهْبَةً إِلَيْكَ، لامَلجأَ ولا مَنجي مِنْكَ إِلاَّ إِليكَ، آمنتُ بِكِتَابِكَ الذِي أَنزَلْت، وَبِنَبِيِّكَ الذِي أَرْسَلتَ، فَإِنْ مِتَّ. مِتَّ عَلَى الفِطرةِ، واجْعَلهُنَّ آخِرَ مَا تَقُولُ
Maksudnya
:
Apabila kamu datang ke tempat pembaringan, hendaklah kamu berwudhuk seperti wuduk solat, kemudian berbaring atas lambung kanan, dan berdoalah:
 ‘
Ya Allah, aku serahkan diriku pada-Mu, dan aku serahkan urusanku pada-Mu. Aku sandarkan belakangku kepada-Mu dengan penuh rasa harap dan takut kepada-Mu. Tiada tempat bersandar dan selamat selain daripada-Mu. Aku beriman dengan kitab-Mu yang Kamu turunkan, dan nabi-Mu yang Kamu utuskan.’

Sekiranya kamu mati nescaya kamu mati di atas fitrah (islam), dan jadikanlah rangkuman doa ini sebagai akhir apa yang kamu baca.
Riwayat al-Bukhari (6311), Muslim (2810), al-Tirmizi (3574) dan Abu Dawud (65046)
Imam al-Tirmizi berkata selepas beliau meriwayatkan hadith di atas: “Aku tidak mengetahui hadith tentang kelebihan wudhu’ sebelum tidur melainkan pada hadith ini.” (Lihat
al-Jami‘ al-Kabir
, 5/534)
Kesimpulan
Melihat kepada perbincangan yang telah kami bawakan, dapat kita ambil maklum tentang status kesahihan perkongsian di sosial media seperti yang disebutkan di atas, bahawa ianya adalah
tidak sahih
 seperti mana yang disebutkan oleh Imam al-Bukhari. Bahkan terdapat perawi yang meriwayatkan
athar
 Abdullah bin Amru R.Anhuma yang dikritik periwayatannya oleh Ibn Hibban.
Adapun hadith yang sahih berkaitan dengan berwudhu’ sebelum tidur adalah seperti yang diriwayatkan daripada al-Barra’ bin ‘Azib R.A.
Akhir kalam, kami menasihatkan agar kita sentiasa beramal dengan hadith dan riwayat yang sahih daripada Rasulullah SAW serta sahabat Baginda. Diriwayatkan daripada ‘Irbadh bin Sariyah R.A bahawa Rasulullah SAW bersabda:
فَعَلَيْكُمْ بِسُنَّتِي وَسُنَّةِ الْخُلَفَاءِ الرَّاشِدِينَ الْمَهْدِيِّينَ، عَضُّوا عَلَيْهَا بِالنَّوَاجِذِ
Maksudnya:
“Maka hendaklah kalian mengikuti sunnahku dan sunnah Khulafa’ al-Rasyidin yang diberikan petunjuk, gigitlah sunnah-sunnah tersebut dengan gigi geraham (berpegang dengan kuat).”
Riwayat Abu Dawud (4607), al-Tirmizi (2676), Ibn Majah (42) dan Ahmad (17144)
Wallahu a‘lam
Bertarikh: 7 Julai 2023 bersamaan 18 Zulhijjah 1444 H


#2153: Lafaz Takbir Hari Raya Di Zaman Rasulullah SAW

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato, saya ingin bertanya apakah Lafaz takbir sebenar pada zaman nabi Muhammad SAW  ? Terima Kasih

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT :
وَلِتُكَبِّرُوا اللَّهَ عَلَىٰ مَا هَدَاكُمْ وَلَعَلَّكُمْ تَشْكُرُونَ
Maksudnya
: “
Dan supaya kamu membesarkan Allah kerana mendapat petunjukNya, dan supaya kamu bersyukur.”
(Surah al-Baqarah: 185)
Firman Allah SWT lagi :
 وَرَبَّكَ فَكَبِّرْ
Maksudnya
: “
Dan Tuhanmu, maka ucaplah dan ingatlah kebesaranNya!”
(Surah al-Muddatthir: 3)
Maksudnya, hendaklah kamu agungkan Tuhanmu dan disebut dengan kalimah Allahu Akbar (اللهُ أًكْبَرُ). Diriwayatkan juga bahawa tatkala turunnya ayat ini Rasulullah SAW terus menyeru “Allahu Akbar!” (اللهُ أًكْبَرُ). Maka Saidatina Khadijah R.Anha juga bertakbir dan dia amat sukacita dan yakin bahawa itu merupakan satu wahyu. (Lihat
Kitab al-Inayah ‘ala al-Hidayah,
 1/239)
Takbir hari raya terbahagi kepada dua jenis iaitu;
Takbir Mursal
 dan
Takbir Muqayyad
.

Takbir Mursal
: Ia juga disebut sebagai
Takbir Mutlak
, kerana perlaksanaannya tidak terikat dengan waktu-waktu solat. Justeru, disunatkan untuk bertakbir sepanjang masa, dan ia terdapat pada Aidilfitri dan Aidiladha. Waktunya adalah bermula daripada tenggelam matahari pada malam hari raya sehingga takbiratul ihram Solat Hari Raya.
Takbir Muqayyad
: Perlaksaanan takbir ini terikat selepas solat, tidak kira solat fardhu ataupun sunat, solat dalam waktunya (أداءً) ataupun solat qadha’ sekalipun solat jenaza, dan ia hanya terdapat pada Aidiladha. Waktunya pula dibezakan antara orang yang mengerjakan haji dengan orang yang tidak mengerjakan haji.
Daripada Ali dan Ammar R.Anhuma bahawa Rasulullah SAW:
كَانَ يُكَبِّرُ مِنْ يَوْمِ عَرَفَةَ صَلَاةَ الْغَدَاةِ وَيَقْطَعُهَا صَلَاةَ الْعَصْرِ آخِرَ أَيَّامِ التَّشْرِيقِ
Maksudnya
:
“Baginda SAW sentiasa bertakbir pada Hari Arafah selepas solat al-Ghadah (Subuh) dan menghentikan selepas solat Asar hari terakhir bagi Hari-Hari Tasyriq.”

Riwayat al-Hakim (no. 1111) dengan sanad yang sahih.
Menjawab bagi persoalan di atas,  umat islam disunatkan untuk mengumandangkan takbir pada hari raya aidilfitri dan hari raya aidiladha kerana takbir merupakan syiar islam yang sentiasa dilakukan oleh Rasulullah SAW dan para sahabat khususnya pada kedua-dua hari raya tersebut. Antara lafaz dan sighah takbir yang warid daripada Rasulullah SAW dan diamalkan oleh para sahabat adalah seperti berikut :
Daripada  Ibn Abbas R.Anhuma bahawa Rasulullah SAW bertakbir bermula Subuh Hari Arafah sehingga akhir Hari Nafar, dan tidak pada waktu Maghrib, tiga kali dengan lafaz berikut:
اللهُ أَكْبَرُ اللهُ أَكْبَرُ اللهُ أَكْبَرُ وَلِلَّهِ الْحَمْدُ اللهُ أَكْبَرُ وَأَجَلُّ اللهُ أَكْبَرُ عَلَى مَا هَدَانَا
Riwayat al-Baihaqi (6280)
Al-Mahamiliy (المحاملي) meriwayatkan dengan sanad yang sahih juga tentang lafaz takbir raya daripada Ibnu Mas’ud:

اللهُ أكْبَرُ كَبِيْرا،ً اللهُ أكْبَرُ كَبِيْراً، اللهُ أكْبَرُ وَأجَلّ، اللهُ أكْبَرُ، وَلِلَّهِ الْحَمْد
Maksudnya
: Allah Maha Besar sebesar-besarnya, Allah Yang Maha Besar sebesar-besarnya, Allah Yang Maha Besar dan Yang Maha agung, Allah Yang Maha Besar dan bagi Allah segala pujian.” [Irwa’ al-Ghalil: 3/126]
Imam al-Nawawi menukilkan bahawa Syeikh Ibn Sibagh, pengarang kitab
al-Syamil
 bahawa tiada masalah untuk bertakbir dengan cara kebiasaan manusia, sebanyak tiga kali, seperti lafaz berikut:
ا
للَّهُ أَكْبَرُ اللَّهُ أَكْبَرُ اللَّهُ أَكْبَرُ لَا إلَهَ إلَّا اللَّهُ وَاَللَّهُ أَكْبَرُ اللَّهُ أَكْبَرُ وَلِلَّهِ الْحَمْدُ
Maksudnya
:
“Allah Maha Besar, Allah Maha Besar, Allah Maha Besar, Tidak ada sembahan yang benar melainkan Allah, dan Allah Maha Besar, Allah Maha Besar dan untuk Allah segala pujian.”
(Lihat
al-Majmu’ Syarh al-Muhadzdzab,
 2/81)
Oleh yang demikian, lafaz “
ا
للَّهُ أَكْبَرُ اللَّهُ أَكْبَرُ اللَّهُ أَكْبَرُ لَا إلَهَ إلَّا اللَّهُ وَاَللَّهُ أَكْبَرُ اللَّهُ أَكْبَرُ وَلِلَّهِ الْحَمْدُ
“merupakan lafaz yang disunatkan oleh kebanyakan para ulama dan mereka menukilkan di dalam kitab mereka. Imam al-Syafi’I menyatakan : Takbir adalah seperti mana takbir Rasulullah SAW dalam solat “
اللَّهُ أَكْبَرُ
” iaitu Imam memulakan takbir “
اللَّهُ أَكْبَرُ اللَّهُ أَكْبَرُ اللَّهُ أَكْبَرُ
” sehingga dia mengucapnya tiga kali . Sekiranya ditambah lagi takbir tersebut maka itu adalah lebih baik. Jika  ditambah dengan lafaz :
 “اللَّهُ أَكْبَرُ كَبِيرًا، وَالْحَمْدُ لِلَّهِ كَثِيرًا، وَسُبْحَانَ اللَّهِ بُكْرَةً وَأَصِيلًا اللَّهُ أَكْبَرُ، وَلَا نَعْبُدُ إلَّا اللَّهَ مُخْلِصِينَ لَهُ الدَّيْنَ، وَلَوْ كَرِهَ الْكَافِرُونَ لَا إلَهَ إلَّا اللَّهُ وَحْدَهُ صَدَقَ وَعْدَهُ، وَنَصَرَ عَبْدَهُ، وَهَزَمَ الْأَحْزَابَ وَحْدَهُ لَا إلَهَ إلَّا اللَّهُ، وَاَللَّهُ أَكْبَر”
Maka itu adalah lebih baik dan aku menyukainya sekira dimulai dengan lafaz takbir tiga kali secara berturut-turut. Sekira lafaz takbir tersebut dilafazkan sekali sahaja maka ia sudah memadai .(Lihat
al-Umm
, 1/276)
Semoga kita menjadi hamba Allah yang sentiasa berzikir dan saya menutup dengan doa:
اللَّهُمَّ أَعِنِّي عَلَى ذِكْرِكَ، وَشُكْرِكَ، وَحُسْنِ عِبَادَتِكَ
Maksudnya
:
“Ya Allah, tolonglah aku untuk zikir kepada-Mu, bersyukur kepada-Mu dan elok dalam beribadat kepada-Mu.”
Wallahua’lam

Bertarikh: 7 Julai 2023 bersamaan 18 Zulhijjah 1444 H


#2154: Badal Haji Yang Dilakukan Tanpa Permit

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin bertanya tentang isu Badal Haji murah dan difahamkan menggunakan saluran yang melanggar undang-undang. Pihak yang terlibat bermastautin di Mekah dan selok belok untuk masuk ke Mekah tanpa menggunakan permit. Harap dapat memberi pandangan. Sekian terima kasih.
Apa hukum dan keberkatannya?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Mewakilkan ibadah haji atau mengerjakan haji untuk orang lain dinamakan sebagai Badal Haji (upah haji). Imam al-Nawawi dalam syarahnya menyatakan, jumhur ulama berpendapat boleh untuk mewakilkan Haji ke atas orang yang telah meninggal dunia dan uzur yang tiada harapan untuk sembuh. (Lihat
Syarh al-Nawawi ‘ala Sahih Muslim
, 8/27)
Begitu juga, Dr. Wahbah al-Zuhaili ada menyebutkan bahawa dibolehkan bagi seseorang itu untuk melakukan ibadah haji ke atas orang lain yang berada dalam keadaan uzur yang berpanjangan iaitu tubuh badannya tidak mampu untuk melakukan ibadah haji. Hal ini berkemungkinan kerana keadaannya yang sudah tua dan sakit yang tiada harapan untuk sembuh. Sedangkan dia berkemampuan dari segi harta untuk melakukan ibadah haji. Selain itu, tidak sah badal haji sekiranya tidak mendapat keizinan daripada tuan badannya sekiranya dia masih hidup. (Lihat
al-Fiqh al-Islami wa Adillatuhu
, 3/2098)
Hal ini adalah berdasarkan hadith daripada Ibn Abbas R.Anhuma, beliau berkata:
كَانَ الفَضْلُ رَدِيفَ رَسُولِ اللَّهِ صَلَّى اللهُ عَلَيْهِ وَسَلَّمَ، فَجَاءَتِ امْرَأَةٌ مِنْ خَشْعَمَ، فَجَعَلَ الفَضْلُ يَنْظُرُ إِلَيْهَا وَتَنْظُرُ إِلَيْهِ، وَجَعَلَ النَّبِيُّ صَلَّى اللهُ عَلَيْهِ وَسَلَّمَ، يَصْرِفُ وَجْهَ الفَضْلِ إِلَى الشِّقِّ الآخَرِ، فَقَالَتْ: يَا رَسُولَ اللَّهِ إِنَّ فَرِيضَةَ اللَّهِ عَلَى عِبَادِهِ فِي الحَجِّ أَدْرَكَتْ أَبِي شَيْخًا كَبِيرًا، لاَ يَثْبُتُ عَلَى الرَّاحِلَةِ، أَفَأَحُجُّ عَنْهُ؟ قَالَ: «نَعَمْ»، وَذَلِكَ فِي حَجَّةِ الوَدَاعِ
Maksudnya:
“Al-Fadhl membonceng tunggangan Rasulullah SAW, lalu datang seorang wanita daripada suku Khath‘am, lalu al-Fadhl melihat ke arah wanita tersebut, dan wanita itu melihat ke arahnya. Nabi SAW memalingkan wajah al-Fadhl ke sisi (arah) lain. Lalu wanita itu berkata: ‘Wahai Rasulullah, sesungguhnya Allah mewajibkan ke atas para hamba-Nya untuk menunaikan haji. Aku mendapati bapaku seorang yang sudah tua, sehingga tidak mampu untuk menunggang haiwan tunggangan. Adakah aku boleh melaksanakan haji untuknya?’ Baginda bersabda: ‘Ya (boleh).’ Demikian (perkara ini) berlaku ketika Baginda melaksanakan haji wada‘.”
Riwayat al-Bukhari (1513)
Hadith di atas mengandungi penjelasan bahawa dibolehkan untuk melakukan badal haji bagi orang yang masih hidup tetapi telah tua dan tidak mampu lagi untuk menunaikan fardhu haji dengan sendiri. Ini merupakan pendapat Ibn al-Mubarak dan al-Syafi‘i. Di samping itu juga, ia mengandungi penjelasan bahawa seorang perempuan boleh menunaikan fardhu haji untuk pihak lelaki atau perempuan dan begitulah juga sebaliknya. (Lihat
Fiqh al-Sunnah
, 1/637)
Oleh itu, jika wang yang dikumpulkan sudah mencukupi untuk menampung pembayaran ibadah haji, tetapi tidak dapat untuk melaksanakannya atas sebab keuzuran atau sakit yang tiada harapan untuk sembuh, maka dalam hal ini dia wajib untuk mengupah atau mewakilkan orang lain menunaikan haji bagi pihaknya. Begitu juga, disyaratkan kepada wakil atau orang yang hendak melakukan badal tersebut, mestilah sudah melakukan haji bagi dirinya. Hal ini adalah sebagaimana sebuah hadith daripada riwayat Ibn Abbas R.Anhuma:
أَنَّ النَّبِيَّ صَلَّى اللهُ عَلَيْهِ وَسَلَّمَ سَمِعَ رَجُلًا يَقُولُ: لَبَّيْكَ عَنْ شُبْرُمَةَ، قَالَ: «مَنْ شُبْرُمَةُ؟» قَالَ: أَخٌ لِي – أَوْ قَرِيبٌ لِي – قَالَ: «حَجَجْتَ عَنْ نَفْسِكَ؟» قَالَ: لَا، قَالَ: حُجَّ عَنْ نَفْسِكَ ثُمَّ حُجَّ عَنْ شُبْرُمَةَ
Maksudnya:
Nabi SAW mendengar seorang lelaki mengucapkan: “Labbaik ‘an Syubrumah (aku memenuhi panggilan-Mu, Ya Allah, atas nama Syubrumah.” Baginda SAW lantas bersabda: “Siapakah Syubrumah?” Dia menjawab: “Syubrumah ialah saudaraku.” — atau dia menjawab: “…kerabatku.” — Baginda SAW bertanya: “Adakah engkau sudah menunaikan haji untuk diri engkau sendiri?” Dia menjawab: “Belum.” Baginda SAW bersabda: “Tunaikanlah haji untuk diri engkau dahulu, kemudian barulah tunaikan haji bagi pihak Syubrumah.”
Riwayat Abu Dawud (1811) dan Ibn Majah (2903)
Dalam perbahasan fuqaha mengenai istita’ah, Syeikh Wahbah al-Zuhaili membawakan pandangan Mazhab Hanafi yang meletakkan antara syarat kemampuan atau istitha’ah dari sudut fizikal adalah tiada larangan daripada pemerintah yang zalim untuk keluar menunaikan haji. (Lihat
al-Fiqh al-Islami wa Adillatuh
, 3/415)
Melakukan Haji Tanpa Tasrih (Permit)
Jika difahami kenyataan di atas secara qiyas al-awla, maka perintah larangan yang dikeluarkan oleh pemerintah yang adil adalah lebih utama untuk ditaati. Pemerintah yang adil sudah pasti tidak akan mengeluarkan larangan mengerjakan ibadat kecuali dengan alasan-alasan yang kukuh dan disokong oleh syarak berasaskan prinsip-prinsip Siyasah Syar’iyyah.
Syeikh Abdul Wahhab Khallaf membawakan beberapa tafsiran berkenaan Siyasah Syar’iyyah, antaranya ialah:
Pemberian kuasa kepada pemerintah untuk bertindak menurut maslahah, selagi mana tidak menyanggahi usul agama, meskipun tiada dalil khusus berkenaannya.
Pelaksanaan maslahah mursalah; ini kerana maslahah mursalah merupakan bab yang tiada dalil syar’ie yang menghukumnya sebagai mu’tabar (diambil kira) atau yang tertolak (mulghah).
Berdasarkan pandangan para ulama ini, beliau membuat kesimpulan bahawa ilmu Siyasah Syar’iyyah bermaksud suatu ilmu yang membahaskan urusan-urusan pentadbiran sebuah negara Islam dari sudut undang-undang, polisi dan sistem yang bertepatan dengan usul agama Islam, meskipun tiada nas syarak yang menyatakannnya secara spesifik. (Lihat a
l-Siyasah al-Syar’iyyah
, 6-7)
Hukum-hakam dalam kategori ini bersifat fleksibel dan syara’ tidak memutuskannya secara terperinci. Sebaliknya hukum hakam dalam kategori ini diserahkan kepada ijtihad dan kebijaksaan pemerintah berdasarkan kepentingan dan keadaan umat Islam.
Dalam memutuskan sesuatu keputusan, pemerintah sentiasa akan mengambil kira kemaslahatan umum rakyat. Kaedah menyebut:
تَصَرُّفُ الْإِمَامِ عَلَى الرَّعِيَّةِ مَنُوطٌ بِالْمَصْلَحَةِ
Maksudnya:
“
Tindakan pemerintah terhadap rakyatnya hendaklah berasaskan maslahah.”
Para ulama menetapkan bahawa segala tindakan yang ditetapkan pihak pemerintah wajib didasari dengan maslahah dan kebaikan untuk masyarakat umum seluruhnya; iaitu rakyat yang berada di bawah tadbir urusnya. Sekiranya tindakan tersebut bertentangan dengan tujuan dan objektif yang asal, maka tindakan tersebut dianggap tidak sah dan tidak terpakai dari sudut Syarak. (Lihat
Mausu’ah al-Qawa’id al-Fiqhiyyah
, 2/308)
Justeru, dalam hal ini, kerajaan Arab Saudi tidak akan menetapkan peraturan yang ketat dalam hal ini melainkan terdapatnya maslahah yang lebih utama untuk dijaga, antaranya adalah untuk mengelakkan daripada kesesakan yang dahsyat di ketika menunaikan haji yang boleh menyebabkan kesukaran umat Islam lain menunaikan haji.
Kesimpulan
Sebagai kesimpulan, kami katakan bahawa haji atau badal haji yang dilakukan tanpa permit adalah sah, tetapi berdosa kerana melanggar peraturan yang ditetapkan oleh pemerintah setempat yang mengutamakan maslahah umum umat Islam.
Selain itu, kami ingin menasihatkan sekiranya harga badal haji yang ingin dilakukan itu tidak masuk akal seperti terlalu murah daripada harga sebenar haji atau pembuat badal haji itu diragui oleh waris yang ingin mewakilkan haji tersebut, maka tinggalkanlah urusan tersebut sehingga waris benar-benar menjumpai orang yang amanah dalam menunaikan badal haji tersebut. Hal ini sesuai dengan kaedah yang diambil daripada riwayat Hasan bin Ali R.Anhuma, Rasulullah SAW bersabda:
دَعْ مَا يَرِيبُكَ إِلَى مَا لاَ يَرِيبُكَ فَإِنَّ الصِّدْقَ طُمَأْنِينَةٌ وَإِنَّ الْكَذِبَ رِيبَةٌ
Maksudnya:
 “Tinggalkanlah apa yang menjadi keraguan kepadamu kepada yang tidak meragukan. Maka sesungguhnya kebenaran itu adalah satu ketenangan dan sesungguhnya dusta itu adalah satu keraguan.”
Riwayat al-Tirmizi (2708)
Ibn Daqiq al-‘Id berkata maksud yang meragukan kamu ialah: “Tinggalkan sesuatu yang menjadikan kamu ragu-ragu dan gantikanlah kepada perkara yang tidak meragukan.” (Lihat
Syarh al-Arba’in al-Nawawiah
, hlm. 61)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 7 Julai 2023 bersamaan 18 Zulhijjah 1444 H


#2155: Menipu Dalam Menunaikan Badal Haji

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Baru-baru ini tular di media sosial berkenaan sindiket penipuan badal haji yang mana mereka memasuki Arafah tanpa permit dan mengambil gambar nama-nama yang dibadalkan itu secara silih berganti seolah-olah mereka melakukan badal haji untuk mereka. Apabila ditanya, mereka mengatakan bahawa mereka diupah untuk melakukan hal tersebut. Mohon pencerahan.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Mewakilkan ibadah haji atau mengerjakan haji untuk orang lain dinamakan sebagai Badal Haji (upah haji). Imam al-Nawawi dalam syarahnya menyatakan, jumhur ulama berpendapat boleh untuk mewakilkan Haji ke atas orang yang telah meninggal dunia dan uzur yang tiada harapan untuk sembuh. (Lihat
Syarh al-Nawawi ‘ala Sahih Muslim
, 8/27)
Begitu juga, Dr. Wahbah al-Zuhaili ada menyebutkan bahawa dibolehkan bagi seseorang itu untuk melakukan ibadah haji ke atas orang lain yang berada dalam keadaan uzur yang berpanjangan iaitu tubuh badannya tidak mampu untuk melakukan ibadah haji. Hal ini berkemungkinan kerana keadaannya yang sudah tua dan sakit yang tiada harapan untuk sembuh. Sedangkan dia berkemampuan dari segi harta untuk melakukan ibadah haji. Selain itu, tidak sah badal haji sekiranya tidak mendapat keizinan daripada tuan badannya sekiranya dia masih hidup. (Lihat
al-Fiqh al-Islami wa Adillatuhu
, 3/2098)
Hal ini adalah berdasarkan hadith daripada Ibn Abbas R.Anhuma, beliau berkata:
كَانَ الفَضْلُ رَدِيفَ رَسُولِ اللَّهِ صَلَّى اللهُ عَلَيْهِ وَسَلَّمَ، فَجَاءَتِ امْرَأَةٌ مِنْ خَشْعَمَ، فَجَعَلَ الفَضْلُ يَنْظُرُ إِلَيْهَا وَتَنْظُرُ إِلَيْهِ، وَجَعَلَ النَّبِيُّ صَلَّى اللهُ عَلَيْهِ وَسَلَّمَ، يَصْرِفُ وَجْهَ الفَضْلِ إِلَى الشِّقِّ الآخَرِ، فَقَالَتْ: يَا رَسُولَ اللَّهِ إِنَّ فَرِيضَةَ اللَّهِ عَلَى عِبَادِهِ فِي الحَجِّ أَدْرَكَتْ أَبِي شَيْخًا كَبِيرًا، لاَ يَثْبُتُ عَلَى الرَّاحِلَةِ، أَفَأَحُجُّ عَنْهُ؟ قَالَ: «نَعَمْ»، وَذَلِكَ فِي حَجَّةِ الوَدَاعِ
Maksudnya:
“Al-Fadhl membonceng tunggangan Rasulullah SAW, lalu datang seorang wanita daripada suku Khath‘am, lalu al-Fadhl melihat ke arah wanita tersebut, dan wanita itu melihat ke arahnya. Nabi SAW memalingkan wajah al-Fadhl ke sisi (arah) lain. Lalu wanita itu berkata: ‘Wahai Rasulullah, sesungguhnya Allah mewajibkan ke atas para hamba-Nya untuk menunaikan haji. Aku mendapati bapaku seorang yang sudah tua, sehingga tidak mampu untuk menunggang haiwan tunggangan. Adakah aku boleh melaksanakan haji untuknya?’ Baginda bersabda: ‘Ya (boleh).’ Demikian (perkara ini) berlaku ketika Baginda melaksanakan haji wada‘.”
Riwayat al-Bukhari (1513)
Hadith di atas mengandungi penjelasan bahawa dibolehkan untuk melakukan badal haji bagi orang yang masih hidup tetapi telah tua dan tidak mampu lagi untuk menunaikan fardhu haji dengan sendiri. Ini merupakan pendapat Ibn al-Mubarak dan al-Syafi‘i. Di samping itu juga, ia mengandungi penjelasan bahawa seorang perempuan boleh menunaikan fardhu haji untuk pihak lelaki atau perempuan dan begitulah juga sebaliknya. (Lihat
Fiqh al-Sunnah
, 1/637)
Oleh itu, jika wang yang dikumpulkan sudah mencukupi untuk menampung pembayaran ibadah haji, tetapi tidak dapat untuk melaksanakannya atas sebab keuzuran atau sakit yang tiada harapan untuk sembuh, maka dalam hal ini dia wajib untuk mengupah atau mewakilkan orang lain menunaikan haji bagi pihaknya. Begitu juga, disyaratkan kepada wakil atau orang yang hendak melakukan badal tersebut, mestilah sudah melakukan haji bagi dirinya. Hal ini adalah sebagaimana sebuah hadith daripada riwayat Ibn Abbas R.Anhuma:
أَنَّ النَّبِيَّ صَلَّى اللهُ عَلَيْهِ وَسَلَّمَ سَمِعَ رَجُلًا يَقُولُ: لَبَّيْكَ عَنْ شُبْرُمَةَ، قَالَ: «مَنْ شُبْرُمَةُ؟» قَالَ: أَخٌ لِي – أَوْ قَرِيبٌ لِي – قَالَ: «حَجَجْتَ عَنْ نَفْسِكَ؟» قَالَ: لَا، قَالَ: حُجَّ عَنْ نَفْسِكَ ثُمَّ حُجَّ عَنْ شُبْرُمَةَ
Maksudnya:
Nabi SAW mendengar seorang lelaki mengucapkan: “Labbaik ‘an Syubrumah (aku memenuhi panggilan-Mu, Ya Allah, atas nama Syubrumah.” Baginda SAW lantas bersabda: “Siapakah Syubrumah?” Dia menjawab: “Syubrumah ialah saudaraku.” — atau dia menjawab: “…kerabatku.” — Baginda SAW bertanya: “Adakah engkau sudah menunaikan haji untuk diri engkau sendiri?” Dia menjawab: “Belum.” Baginda SAW bersabda: “Tunaikanlah haji untuk diri engkau dahulu, kemudian barulah tunaikan haji bagi pihak Syubrumah.”
Riwayat Abu Dawud (1811) dan Ibn Majah (2903)
Menipu Dalam Menunaikan Badal Haji
Firman Allah SWT:
يَا أَيُّهَا الَّذِينَ آمَنُوا لَا تَخُونُوا اللَّهَ وَالرَّسُولَ وَتَخُونُوا أَمَانَاتِكُمْ وَأَنتُمْ تَعْلَمُونَ
Maksudnya:
 “Wahai orang yang beriman! Janganlah kamu mengkhianati (amanah) Allah dan Rasul-Nya, dan (janganlah) kamu mengkhianati amanah-amanah kamu, sedang kamu mengetahui (salahnya).”
(Surah al-Anfal: 27)
Al-Maraghi menjelaskan akan larangan mengkhianati amanah sesama manusia dalam segala jenis urusan melibatkan urusan muamalat, akhlak dan aspek sosial. Begitu juga larangan mengkhianati pemerintah dalam perihal politik dan juga peperangan kerana perbuatan itu boleh memberi manfaat kepada pihak musuh. Justeru, dalam konteks larangan mengkhianati amanah sesama manusia, khianat terhadap amanah dalam pembelajaran dan pekerjaan turut dilarang oleh Allah SWT. (Lihat
Tafsir al-Maraghi
, 9/191-194)
Secara umumnya, perbuatan menipu termasuk dalam perbuatan yang diharamkan serta pelakunya dianggap berdosa. Hal ini adalah berdasarkan kepada sebuah hadith daripada Abu Hurairah R.A, bahawa Nabi SAW melalui tempat timbunan makanan (yang dijual). Lalu Baginda memasukkan tangannya ke dalam timbunan tersebut. Tiba-tiba di dalamnya basah (rosak).  Maka Baginda bertanya: “Apa ini wahai tuan makanan?” Dia menjawab: “Ia terkena hujan, Wahai Rasulullah.” Baginda bersabda:
أَفَلَا جَعَلْتَهُ فَوْقَ الطَّعَامِ كَيْ يَرَاهُ النَّاسُ، مَنْ غَشَّ فَلَيْسَ مِنِّي
Maksudnya:
 “Kenapa kamu tidak meletakkannya di atas supaya orang ramai boleh melihatnya? Sesiapa yang menipu, maka dia bukan daripada kalanganku.”
Riwayat Muslim (102); Riwayat Ibn Hibban (4905) dan Syu‘aib al-Arna’ut menyatakan bahawa sanad hadith ini sahih mengikut syarat Muslim.
Dalam riwayat Muslim yang lain datang dengan lafaz:
وَمَنْ غَشَّنَا فَلَيْسَ مِنَّا
Maksudnya:
 “Dan sesiapa yang menipu kami, maka dia bukan daripada kalangan kami.”
Riwayat Muslim (101)
Syams al-Haq al-‘Azim Abadi menukilkan daripada al-Khattabi, beliau menyebutkan bahawa hadith di atas bermaksud bukan berada di atas jalan dan mazhab kami (yakni panduan Nabi SAW). Dalam erti kata lain, sesiapa yang menipu saudaranya dan meninggalkan untuk menasihatinya, maka sesungguhnya dia telah meninggalkan petunjuk Baginda dan tidak berpegang dengan sunnah Baginda. Namun, terdapat sebahagian ulama berpendapat maksudnya ialah menafikannya daripada Islam. Akan tetapi takwilan ini tidak benar kerana makna yang dikehendaki daripada hadith tersebut ialah mengikuti panduan dan sunnah Nabi SAW. Hal ini dikuatkan lagi melalui firman Allah SWT:
فَمَن تَبِعَنِي فَإِنَّهُ مِنِّي ۖ وَمَنْ عَصَانِي فَإِنَّكَ غَفُورٌ رَّحِيمٌ
Maksudnya:
 “Oleh itu, sesiapa yang menurutku (dalam Islam yang menjadi peganganku) maka ia adalah daripada golonganku; dan sesiapa yang menderhaka kepadaku (dengan menyalahi agamaku), maka sesungguhnya engkau Maha Pengampun, lagi Maha Mengasihani (kiranya ia insaf dan bertaubat).”
(Surah Ibrahim: 36)
Oleh itu, hadith ini menjadi dalil yang menunjukkan bahawa haramnya pebuatan menipu dan perkara tersebut telah disepakati. (Lihat
‘Aun al-Ma‘bud
, 9/231)
Diriwayatkan daripada Abdullah R.A, daripada Nabi SAW, Baginda bersabda:
إِنَّ الصِّدْقَ يَهْدِي إِلَى البِرِّ، وَإِنَّ البِرَّ يَهْدِي إِلَى الجَنَّةِ، وَإِنَّ الرَّجُلَ لَيَصْدُقُ حَتَّى يَكُونَ صِدِّيقًا. وَإِنَّ الكَذِبَ يَهْدِي إِلَى الفُجُورِ، وَإِنَّ الفُجُورَ يَهْدِي إِلَى النَّارِ، وَإِنَّ الرَّجُلَ لَيَكْذِبُ حَتَّى يُكْتَبَ عِنْدَ اللَّهِ كَذَّابًا
Maksudnya:
 “Sesungguhnya kejujuran itu membawa kepada kebaikan dan kebaikan itu membawa kepada syurga. Sesungguhnya seseorang itu sentiasa berlaku jujur sehingga dia ditulis di sisi Allah sebagai seorang yang jujur. Sesungguhnya pendustaan itu membawa kepada kejahatan, dan kejahatan itu membawa kepada Neraka. Sesungguhnya seseorang itu sentiasa berdusta sehingga dia ditulis di sisi Allah sebagai seorang pendusta.”
Riwayat al-Bukhari (6094) dan Muslim (2607)
Imam al-Nawawi menyebutkan bahawa hadith di atas mengandungi galakan kepada setiap insan untuk bersifat dengan sifat benar dan melaziminya, serta larangan daripada berdusta dan bermudah-mudah dengannya. Hal ini kerana jika terlalu bermudah-mudah dengan sifat menipu ini, lama kelamaan akan menjadi biasa — sehingga layak ditulis sebagai seorang penipu. (Lihat
al-Minhaj Syarh Sahih Muslim
, 16/160)
Justeru, dalam hal ini, perbuatan menipu badal haji merupakan perbuatan yang sangat keji kerana ia melibatkan penipuan dalam ibadah dan agama. Perbuatan menggunakan agama untuk mendapatkan kepentingan harta di dunia dan juga memakan harta manusia secara batil adalah perbuatan haram yang sangat ditegah dalam agama. Firman Allah SWT:
وَلَا تَأْكُلُوا أَمْوَالَكُم بَيْنَكُم بِالْبَاطِلِ
Maksudnya
:
“Dan janganlah kamu makan (atau mengambil) harta (orang-orang lain) di antara kamu dengan jalan yang salah.”
(Surah al-Baqarah : 188)
Syeikh al-Maraghi dalam tafsirnya menyatakan bahawa umat Islam perlu menghormati harta orang lain seperti mana dia menghormati hartanya sendiri. Tidak dibenarkan untuk memiliki sesuatu harta tersebut dengan cara penipuan, riba, rasuah dan lain-lain yang menyalahi syariat. (Lihat
Tafsir al-Maraghi
, 1/374)
Kesimpulan
Sebagai kesimpulan, kami katakan bahawa badal haji adalah sesuatu yang dibolehkan sebagaimana syarat-syarat yang ditetapkan oleh syara’. Namun begitu, terdapat segelintir manusia yang mengambil kesempatan untuk menipu orang ramai dalam isu badal haji ini seperti meletakkan harga yang murah dan tidak menghadkan jumlah badal haji yang mereka iklankan. Hal ini jelas terdapat keraguan pada penganjuran tersebut kerana ia sangat tidak masuk akal dengan kos sebenar haji beserta dengan peraturan yang sangat ketat daripada Kerajaan Arab Saudi.
Justeru, kami menasihatkan kepada orang ramai supaya berhati-hati dalam memilih orang atau pihak yang melakukan badal haji. Sekiranya harga badal haji yang ingin dilakukan itu tidak masuk akal seperti terlalu murah daripada harga sebenar haji atau pembuat badal haji itu diragui oleh waris yang ingin mewakilkan haji tersebut, maka tinggalkanlah urusan tersebut sehingga waris benar-benar menjumpai orang yang amanah dalam menunaikan badal haji tersebut. Hal ini sesuai dengan kaedah yang diambil daripada riwayat Hasan bin Ali R.Anhuma, Rasulullah SAW bersabda:
دَعْ مَا يَرِيبُكَ إِلَى مَا لاَ يَرِيبُكَ فَإِنَّ الصِّدْقَ طُمَأْنِينَةٌ وَإِنَّ الْكَذِبَ رِيبَةٌ
Maksudnya:
 “Tinggalkanlah apa yang menjadi keraguan kepadamu kepada yang tidak meragukan. Maka sesungguhnya kebenaran itu adalah satu ketenangan dan sesungguhnya dusta itu adalah satu keraguan.”
Riwayat al-Tirmizi (2708)
Ibn Daqiq al-‘Id berkata maksud yang meragukan kamu ialah: “Tinggalkan sesuatu yang menjadikan kamu ragu-ragu dan gantikanlah kepada perkara yang tidak meragukan.” (Lihat
Syarh al-Arba’in al-Nawawiah
, hlm. 61)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 7 Julai 2023 bersamaan 18 Zulhijjah 1444 H


#2156: Hukum Beli Barangan Berwarna atau Bercorak Pelangi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Apakah hukumnya membeli barang-barang atau pakaian yang berwarna pelangi dan corak pelangi? Umum mengetahui warna sebegini adalah warna rasmi LGBT. Akan tetapi barang-barang atau pakaian yang berwarna pelangi ini dibeli bukan dari sumber menyokong LGBT. Sekian, terima kasih.

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.
Pelangi menurut
Dewan Bahasa dan Pustaka Edisi Keempat
ialah cahaya yang melengkung dan bermacam-macam warnanya di langit. Warna pelangi terdiri daripada gabungan 7 buah warna yang berbeza mengikut turutannya, ia bermula daripada atas dengan warna merah, jingga, kuning, hijau, biru,
indigo
(biru gelap) dan ungu.
Gambar pelangi
Berkenaan gerakan LGBT pula, ia merupakan akronim bagi ‘
Lesbian, Gay, Bisexual, and Transgender
’.
Unicorn
 dan warna pelangi telah dijadikan sebagai simbolik bagi gerakan ini semenjak tahun 1970 hingga 1980, yang mana pada akhirnya telah menjadikan satu bendera khusus berwarna-warni sebagai lambang rasmi mereka. Bendera ini telah dipopularkan oleh seorang artis yang berasal dari San Francisco yang bernama Gilbert Baker, pada tahun 1978.
Akan tetapi, warna pelangi yang digunakan oleh gerakan ini pada hakikatnya sedikit berbeza dengan warna pelangi yang kebiasaannya dilihat. Warna pelangi mereka hanya terdiri daripada gabungan 6 buah warna, ia bermula daripada warna merah, oren, kuning, hijau, biru dan ungu.
Gambar bendera LGBT
Disebalik setiap warna bendera ini juga mempunyai maksud yang tersendiri, merah membawa maksud kehidupan (
life
), oren bermaksud kesembuhan (
healing
), kuning bermaksud cahaya matahari (
sunlight
), hijau bermaksud alami atau semula jadi (
nature
), biru bermaksud kejernihan (
serenity
), dan ungu bermaksud jiwa (
spirit
). [1]
Membeli Barangan Berwarna Pelangi
Apabila telah jelas perbezaan antara warna pelangi dan warna pada bendera gerakan songsang LGBT, maka dapatlah kita ketahui bahawa keduanya adalah berbeza.
Melihat kepada persoalan yang ditanyakan, tidak menjadi masalah jika seseorang ingin membeli barangan yang mempunyai corak atau warna pelangi. Tambahan pula diyakini bahawa penjual barangan tersebut tidak membawa ideologi gerakan songsang LGBT atau mempunyai kecenderungan ke arah fahaman mereka.
Kadang kala, kita mendapati baju bayi atau kanak-kanak yang dijual dengan warna pelangi. Hal ini kerana, pada usia yang masih kecil kanak-kanak mempunyai tarikan yang tinggi untuk mengenali jenis-jenis warna. Para penjual mengambil inisiatif menjual barangan berwarna pelangi bagi menarik minat perhatian pembeli.
Sekalipun begitu, jika mempunyai pilihan warna lain ketika membeli, maka dahulukanlah untuk membeli selain daripada warna pelangi. Hal yang demikian ekoran peningkatan jumlah penyokong gerakan songsang ini di Malaysia, yang semakin lama semakin giat menyebarkan doktrin mereka dengan melakukan demonstrasi atau perarakan agar masyarakat mengiktiraf ideologi mereka. Dapat dilihat di seantero dunia, gerakan ini menggesa masyarakat setempat untuk menerima ideologi songsang mereka dalam masyarakat, sedangkan ia amatlah bertentangan dengan fitrah biologi manusia dan juga syara‘.
Allah SWT berfirman:
فَاطِرُ السَّمَاوَاتِ وَالْأَرْضِ ۚ جَعَلَ لَكُم مِّنْ أَنفُسِكُمْ أَزْوَاجًا وَمِنَ الْأَنْعَامِ أَزْوَاجًا ۖ يَذْرَؤُكُمْ فِيهِ ۚ
Maksudnya:
“Dia lah yang menciptakan langit dan bumi; Ia menjadikan bagi kamu pasangan-pasangan dari jenis kamu sendiri, dan menjadikan dari jenis binatang-binatang ternak pasangan-pasangan (bagi bintang-binatang itu); dengan jalan yang demikian dikembangkan-Nya (zuriat keturunan) kamu semua.”
(Surah al-Syura: 11)
Imam Ibn al-Jauzi ketika menafsirkan ayat di atas menyebutkan bahawa Allah SWT menciptakan bagi lelaki pasangan perempuan dari penciptaan yang sama (manusia), dan juga menciptakan bagi haiwan pasangan mereka daripada jantan dan betina. (Lihat
Zad al-Masir
, 4/60)
Jika dilihat dari sudut sains pula, pembiakan berlaku apabila adanya persenyawaan antara benih lelaki dan benih perempuan, iaitu dengan berlakunya persenyawaan antara sperma dan juga ovum sebelum membentuk zigot.
Kesimpulan
Kami katakan, membeli barangan yang mempunyai warna atau corak pelangi adalah harus selagi mana tidak membuka ruang-ruang fitnah. Jika diyakini akan terbukanya ruang fitnah, maka hukumnya adalah haram berdasarkan kaedah
Sadd al-Zari‘ah
 (menutup pintu yang membawa kepada perkara yang diharamkan).
Akan tetapi, mengelakkan diri daripada membeli barangan yang mempunyai warna pelangi adalah langkah selamat bagi menjauhkan daripada tanggapan buruk masyarakat. Hal ini kerana, yang membezakan antara warna pelangi dan bendera LGBT hanyalah pengurangan sebuah warna, iaitu
indigo
(biru gelap). Dikhuatiri ada yang tersalah anggap bahawa si pemakai atau pembeli barangan berwarna pelangi memberikan sokongan dan solidariti terhadap gerakan LGBT ini. Ia juga bertujuan menjauhkan diri daripada termasuk dari golongan mereka yang disebutkan oleh Rasulullah SAW sebagai menyerupai sesuatu kaum. Telah diriwayatkan daripada Ibn ‘Umar R.Anhuma bahawa Rasulullah SAW bersabda:
مَنْ تَشَبَّهَ بِقَوْمٍ فَهُوَ مِنْهُمْ
Maksudnya: “
Barangsiapa yang menyerupai sesuatu kaum, maka dia adalah daripada kalangan mereka.
”
Riwayat Abu Daud (4031) dan Ahmad (5114)
Kami akhiri dengan doa:
رَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً ۚ إِنَّكَ أَنتَ الْوَهَّابُ
Maksudnya:
“Wahai Tuhan kami! Janganlah Engkau memesongkan hati kami sesudah Engkau beri petunjuk kepada kami, dan kurniakanlah kepada kami limpah rahmat dari sisiMu; sesungguhnya Engkau jualah Tuhan Yang melimpah-limpah pemberianNya.”
(Surah al-‘Imran: 8)
Wallahu a‘lam
[1]
 Lihat

https://outrightinternational.org/insights/flags-lgbtiq-community#:~:text=The%20colors%20included%20pink%20to,harmony%20and%20violet%20for%20spirit
. Diakses 6 Julai 2023.
Bertarikh: 7 Julai 2023 bersamaan 18 Zulhijjah 1444 H


#2157: Dosa Mencerca Allah SWT

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Kami dapati ada dalam media sosial seseorang mencerca Allah SWT sama ada di dalam dewan atau di jalan-jalan raya. Apa hukumnya dan apa tindakan kita?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Pertama sekali, isu tidak puas hati dan menghina serta mencerca Allah SWT adalah dilarang. Ini kerana dengan menghina Allah SWT akan membawa kerosakan yang parah. Fadhilatul Syeikh Abdul Aziz al-Tarifi berkata, “Memacak dan meletakkan berhala-berhala pada salah sebuah negeri, tawaf di sekelilingnya dan sujud kepada berhala tersebut lebih ringan di sisi Allah SWT dari mengisytiharkan celaan dan cercaan kepada Allah SWT di mana-mana tempat, sama ada di dewan atau di jalan raya mahu pun di pasar.”
Ini kerana pengisytiharan cercaan kepada Allah SWT lebih besar daripada syirik dengan menyembah berhala. Tanpa dinafikan kedua-duanya termasuk dalam perbuatan kufur melainkan orang yang syirik membesarkan Allah SWT dan menyekutukannya. Sedangkan orang yang memaki Allah SWT ia menghina-Nya,
wa iya zubillah
.
Antara bentuk penghinaan kepada Allah SWT apabila kita sendiri memaki tuhan-tuhan yang lain selain daripada Allah SWT.
وَلاَ تَسُبُّوْا الَّذِيْنَ يَدْعُوْنَ مِنْ دُوْنِ اللهِ فَيَسُبُّوْا اللهَ عَدْوًا بِغَيْرِ عِلْمٍ
Maksudnya:
“Dan janganlah kamu cerca benda-benda Yang mereka sembah Yang lain dari Allah, kerana mereka kelak, akan mencerca Allah secara melampaui batas Dengan ketiadaan pengetahuan.”
Surah al-An’am (108)
As-Sobuni dalam tafsirnya
Sofwatul tafasir
 (1/410)” berkata: “Dan janganlah kamu mencela sembahan-sembahan orang musyrikin dan berhala-berhala mereka maka, mereka kelak akan membalasnya dengan celaan kepada Allah dalam keadaan jahil dan akan bersifat melampau disebabkan mereka tidak mengetahui kebesaran Allah S.W.T.
Ibnu Abbas berkata, orang-orang musyrikin Mekah berkata kepada Nabi Muhammad SAW; “Berhentilah daripada menghina tuhan-tuhan kami ataupun kami akan menghina Tuhan kamu”. Maka Allah menurunkan larangan-Nya ini.
Prof. Wahbah al-Zuhaili berkata dalam tafsirnya
Al-Munir
 (7/327): “Ulama’ berkata bahawa hukum ayat ini kekal iaitu larangan menghina segala kebesaran agama mereka seperti salib, sembahan mereka, tempat ibadat mereka, dan jangan terdedah melakukan perbuatan tersebut kerana ianya seolah-olah menggalakkan maksiat iaitu penghinaan kepada Allah dan Rasul-Nya.”
Antara tindakan yang sepatutnya kita lakukan adalah jangan sekali-kali menghina mana-mana tuhan orang lain agar Allah SWT Tuhan kita yang sebenar tidak dihina. Keduanya, berilah kepada mereka kefahaman kerana
jahalah
yang wujud pada mereka menyebabkan mereka kabur akan hakikat kebenaran, lebih-lebih lagi berkenaan dengan Allah SWT.
Mereka lakukan dek kerana sifar maklumat dan makrifah yang sebenar kepada Allah SWT. Kita juga boleh melihat saluran undang-undang dengan melaporkan hal tersebut kepada pihak berwajib seperti kerajaan agar ianya dapat dihentikan. Maka, peranan pihak kerajaan melalui penguatkuasaan atau badan-badan yang berkenaan boleh mengambil tindakan sewajarnya. Marilah sama-sama kita berdoa kepada Allah SWT semoga negara kita sentiasa menjadi negara yang aman damai dan bahagia masyarakatnya yang akhirnya menatijahkan
baldatun tayyibatun wa rabbun ghafur.
Kami akhiri dengan doa:
اللَّهُمَّ رَبَّ جِبْرِيلَ، وَمِيكَائِيلَ، وَإِسْرَائِيلَ، فَاطِرَ السَّمَاوَاتِ وَالْأَرْضِ، عَالَمُ الْغَيْبِ وَالشَّهَادَةِ، أَنْتَ تَحْكُمُ بَيْنَ عِبَادِكَ فِيمَا كَانُوا فِيهِ يَخْتَلِفُونَ، اهْدِنَا لَمَا اخْتُلِفَ فِيهِ مِنَ الْحَقِّ بِإِذْنِكَ، إِنَّكَ تَهْدِي مَنْ تَشَاءُ إِلَى صِرَاطٍ مُسْتَقِيم.
Maksudnya:
“Ya Allah, Tuhan Jibril, Mikail, dan Israfil. Yang Menciptakan langit dan bumi, Yang Maha Mengetahui yang ghaib mahupun yang kelihatan. Engkaulah yang Menghakimi hamba-hamba-Mu di dalam apa yang mereka perselisihkan. Tunjukkanlah kami dengan izin-Mu kepada kebenaran di dalam apa yang diperselisihkan. Sesungguhnya Engkau memberi petunjuk ke arah Sirat al-Mustaqim kepada sesiapa yang Engkau Kehendaki.”
Bertarikh: 7 Julai 2023 bersamaan 18 Zulhijjah 1444 H


#2158: Tanda Orang Munafik

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Boleh terangkan kepada kami antara tanda yang besar bagi sifat dan alamat orang munafik?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Allah SWT telah menerangkan sifat orang beriman pada permulaan surah al-Baqarah sebanyak 5 ayat. Kemudian, menyebut tentang sifat orang kafir dengan 2 ayat. Sedangkan apabila membahaskan orang-orang munafik sebanyak 13 ayat. Ini jelas menunjukkan orang munafik ini bahayanya cukup besar kerana luar atau zahirnya berbeza dengan dalam atau batinnya.
Mereka merosakkan di atas muka bumi tetapi apabila dikatakan kepada mereka, mereka menyatakan bahawa diri mereka adalah
muslih
atau pembawa pengislahan dan kebaikan. Benarlah firman Allah SWT:
وَإِذَا قِيلَ لَهُمْ لَا تُفْسِدُوا فِي الْأَرْضِ قَالُوا إِنَّمَا نَحْنُ مُصْلِحُونَ
Maksudnya: “
Dan apabila dikatakan kepada mereka: “Janganlah kamu membuat bencana dan kerosakan di muka bumi”, mereka menjawab: ” Sesungguhnya kami orang-orang yang hanya membuat kebaikan.”
Surah al-Baqarah (11)
Daripada Abdullah bin Amr R.Anhuma daripada Nabi SAW bersabda:
أربعٌ مَنْ كُنَّ فِيهِ كَانَ مُنافِقاً، وإِنْ كَانَتْ حَصلَةٌ مِنْهُنَّ فِيْهِ كَانَتْ فِيهِ خَصْلَةٌ مِنَ النّفاقِ حتَّى يَدَعَهَا: مَنْ إِذَا حَدَّثَ كَذَبَ، وإذا وَعَدَ أَخْلَفَ، وإذا خَاصَمَ فَجَرَ، وَإِذَا عَاهَدَ غَدَرَ
Maksudnya:
“Empat perkara, barangsiapa yang ada padanya keempat perkara tersebut maka dia seorang munafiq yang sebenar, jika ada padanya satu di antara sifat tersebut bererti ada padanya satu sifat kemunafikan sehinggalah dia meninggalkannya: laitu seorang apabila berbicara ia dusta, apabila berjanji tidak ditepatinya, apabila berselisih melampaui batas dan apabila melakukan perjanjian ingkar.”
Riwayat al-Bukhari (34) (2459) dan Muslim (117) (8) (106)
Sebahagian ulama telah menyebut lebih daripada 30 sifat orang-orang munafik. Ini hasil daripada dapatan daripada al-Quran dan juga hadith. Cukuplah kami nyatakan di sini beberapa sifat antaranya:
Ingkar janji
Berdusta atau berbohong
Melampau dalam pergaduhan
Mengkhianati amanah
Memiliki sifat dengki
Talam dua muka
Malas dalam beribadah terutamanya solat
Bangga berbuat dosa dan lain-lain.
Dan yang paling zahir alamat orang munafik akan lari dari berhukum dengan hukum syariat dan benci. Benarlah firman Allah SWT:
وَإِذَا قِيلَ لَهُمْ تَعَالَوْا إِلَىٰ مَا أَنزَلَ اللَّهُ وَإِلَى الرَّسُولِ رَأَيْتَ الْمُنَافِقِينَ يَصُدُّونَ عَنكَ صُدُودًا
Maksudnya: “
Dan apabila dikatakan kepada mereka: “Marilah berhakim kepada hukum Al-Quran yang telah diturunkan oleh Allah dan kepada hukum Rasulullah,” nescaya engkau melihat orang-orang munafik itu berpaling serta menghalang (manusia) dengan bersungguh-sungguh daripada menghampirimu.
”
Surah al-Nisa’ (61)
Kami akhiri dengan doa:
اللَّهُمَّ زِدْنَا وَلَا تَنْقُصْنَا، وَأَكْرمْنَا وَلَا تُهنَّا، وَأَعْطِنَا وَلَا تَحْرِمْنَا، وَآئِرْنَا وَلَا تُؤْثِرْ عَلَيْنَا، وَارْضِنَا وَارْضَ عَنَّا
Maksudnya:
“Wahai Allah! Tambahkanlah buat kami dan jangan Engkau kurangkan. Muliakanlah kami, jangan hinakan kami. Berilah buat kami, jangan dicegahnya. Pilihlah kami, jangan Engkau biarkan dan redhailah kami dan redhailah pula semua usaha kami.”
Riwayat al-Tirmizi (3173), al- Nasa’ie dalam al-Sunan al-Kubra (1443) dan Ahmad (223)
Bertarikh: 7 Julai 2023 bersamaan 18 Zulhijjah 1444 H